Anotācija (ex-ante) 25-TA-2071
Izdrukāts 29.07.2026. 23.59 - 3.0 Redakcija
Anotācija (ex-ante) 25-TA-2071
Izdrukāts 29.07.2026. 23.59 - 3.0 Redakcija
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Tiesību akts / Ministru Prezidenta rezolūcija
Apraksts
Likumprojekts "Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā" (turpmāk – likumprojekts) izstrādāts, ņemot vērā Ministru kabineta 2024. gada 20. janvāra rīkojumā Nr. 55 “Par Valdības rīcības plānu Deklarācijas par Evikas Siliņas vadītā Ministru kabineta iecerēto darbību īstenošanai” izvirzītos mērķus – publiskās pārvaldes pilnveidošana, birokrātijas mazināšana un efektīva valsts resursu izmantošana, pamatojoties uz Ministru kabineta 2025. gada 26. augusta sēdē (prot. Nr. 33 53. §) atbalstītā informatīvā ziņojuma “Par valsts pamatbudžeta un valsts speciālā budžeta bāzi un izdevumu pārskatīšanas rezultātiem 2026., 2027., 2028. un 2029. gadam" 28. punktā noteikto - Finanšu ministrijai izvērtēt nepieciešamās izmaiņas normatīvajos aktos, lai ar 2026. gada 1. jūliju Izložu un azartspēļu uzraudzības inspekciju (turpmāk - IAUI) pievienotu Valsts ieņēmumu dienestam (turpmāk - VID), optimizētu atbalsta funkcijas un mazinātu administratīvos izdevumus.
Likumprojekts tiks skatīts kopā ar likumprojektu “Par valsts budžetu 2026. gadam un budžeta ietvaru 2026., 2027. un 2028. gadam”.
Izstrādes pamatojums
ES dokuments
Apraksts
Likumprojekts ir izstrādāts, lai pārņemtu Eiropas Parlamenta un Padomes 2024. gada 31. maija Direktīvas (ES) 2024/1640 par mehānismiem, kas dalībvalstīm jāievieš, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Direktīvu (ES) 2019/1937 un ar ko groza un atceļ Direktīvu (ES) 2015/849 (turpmāk – Direktīva Nr. 2024/1640) 11., 12., 13. un 15. panta prasības. Atbilstoši Direktīvas Nr. 2024/1640 78. panta 1. punkta otrajai daļai normatīvajiem aktiem, kas vajadzīgi Direktīvas Nr. 2024/1640 11., 12., 13. un 15. panta pārņemšanai, ir jāstājas spēkā līdz 2026. gada 10. jūlijam.
1.2. Mērķis
Mērķa apraksts
1. Lai uzlabotu valsts pārvaldes efektivitāti, nepieciešams pārskatīt iestāžu organizatorisko modeli, nodrošinot efektīvāku resursu izmantošanu un izmaksu optimizāciju. Tādēļ paredzēts IAUI pievienot VID.
2. Nodrošināt Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā (turpmāk – NILLTPFNL) ietverto noteikumu par informācijas par patiesajiem labuma guvējiem publisko pieejamību atbilstību Direktīvas Nr. 2024/1640 11., 12., 13. un 15. pantā noteiktajām prasībām.
Spēkā stāšanās termiņš
01.01.2026.
Pamatojums
1. Ņemot vērā aktuālo situāciju izdevumu pārskatīšanā un stratēģiskos mērķus, ir izvērtēta iespēja IAUI pievienot VID agrāk (ar 2026. gada 1. aprīli) nekā iepriekš plānots. Agrāka pievienošana ļaus optimizēt administratīvos un cilvēkresursus, nodrošinot vienotu pārvaldību jau agrākā posmā, turklāt tas ļaus ātrāk uzsākt kopīgu darbu pie prioritāriem virzieniem, veicinot inovāciju, zināšanu apmaiņu un efektīvāku pakalpojumu sniegšanu sabiedrībai.
2. Likums stājas spēkā 2026. gada 1. janvārī. 
1.3. Pašreizējā situācija, problēmas un risinājumi
Pašreizējā situācija
1. NILLTPFNL nosaka, ka IAUI ir viena no uzraudzības un kontroles institūcijām, kas veic uzraudzības funkcijas uzraugāmajiem un kontrolējamiem likuma subjektiem izložu un azartspēļu jomā.

2. NILLTPFNL 18.1 – 18.6 pantā ir noteikta kārtība, kādā juridiskās personas, personālsabiedrības, ārvalsts juridiskās personas vai juridiskie veidojumi, kas Latvijas Republikā reģistrē filiāli vai pārstāvniecību (turpmāk — ārvalsts subjekts), kā arī juridiskie veidojumi (turpmāk kopā saukti — tiesību subjekts) noskaidro un atklāj informāciju par saviem patiesajiem labuma guvējiem, kā arī Latvijas Republikas Uzņēmumu reģistrs (turpmāk — Reģistrs) nodrošina minētās informācijas publiskumu. Atbilstoši noteiktajai kārtībai fiziskajai personai, ja tai ir pamats uzskatīt, ka tā ir kļuvusi par tiesību subjekta patieso labuma guvēju, ir pienākums par šo faktu nekavējoties paziņot attiecīgajam tiesību subjektam. Ja fiziskā persona, kura atbilst NILLTPFNL 1. panta 5. punktā noteiktajai patiesā labuma guvēja definīcijai, rīkojas citas personas labā, tai ir pienākums nekavējoties paziņot tiesību subjektam, ka tā rīkojas citas personas labā, un identificēt šo personu.

Tiesību subjekts glabā un pastāvīgi aktualizē NILLTPFNL 18.1 panta ceturtajā daļā un 18.4 panta otrajā daļā noteiktās ziņas par tiesību subjekta patieso labuma guvēju –  vārdu, uzvārdu, Latvijas piešķirtu personas kodu un dzimšanas datumu, mēnesi, gadu, personu apliecinoša dokumenta numuru un izdošanas datumu, valsti un iestādi, kas dokumentu izdevusi, valstspiederību, pastāvīgās dzīvesvietas valsti, kā arī veidu, kā tiek īstenota kontrole, tai skaitā norādot citas personas, ar kuras starpniecību kontrole tiek īstenota. Tiesību subjekts nekavējoties, bet ne vēlāk kā 14 dienu laikā no attiecīgās informācijas uzzināšanas dienas, iesniedz Reģistram pieteikumu informācijas reģistrācijai par tā patieso labuma guvēju. Informācija par patieso labuma guvēju atklājama vienlaikus ar pieteikuma par jauna tiesību subjekta reģistrāciju iesniegšanu vai kapitālsabiedrības dalībnieku (akcionāru) un valdes locekļu izmaiņām, vai izmaiņām citu juridisko personu vai personālsabiedrību vadības institūciju un pārstāvēt tiesīgo personu sastāvā.

NILLTPFNL 18.3 panta pirmajā daļā noteikts, ka, lai efektīvi ierobežotu noziedzīgi iegūtu līdzekļu legalizācijas un terorisma un proliferācijas finansēšanas riskus, veicinātu uzticēšanos juridisko personu un ārvalsts subjektu veiktajiem darījumiem un finanšu sistēmai, un uzņēmējdarbības videi kopumā, mazinātu iespēju izmantot juridiskās personas un ārvalsts subjektus prettiesiskām darbībām (it īpaši korupcijai un nodokļu nemaksāšanai), aizsargātu citu personu tiesības un nodrošinātu informācijas pieejamību par darījumu partneru — juridisko personu un ārvalsts subjektu — patiesajiem labuma guvējiem, ikvienai personai ir tiesības saņemt informāciju par patiesajiem labuma guvējiem no VID un tiešsaistes formā – no Reģistra. Ar grozījumiem NILLTPFNL (Tiesību akta lieta Nr. 1087/Lp14) paredzēts mainīt minētajā normā noteikto leģitīmo mērķi informācijas publiskai pieejamībai, nosakot, ka informācija par patiesajiem labuma guvējiem ir publiska, lai nodrošinātu starptautisko un nacionālo sankciju izpildei nepieciešamās informācijas pieejamību. Šādi grozījumi tiek veikti, ņemot vērā Starptautisko un Latvijas Republikas nacionālo sankciju likuma 2. panta otrajā daļā noteikto, ka visām personām ir pienākums ievērot un izpildīt starptautiskās un nacionālās sankcijas.

NILLTPFNL 18.3 panta pirmā daļa nosaka ikvienas personas, neatkarīgi no tās statusa, tiesības saņemt informāciju par patiesajiem labuma guvējiem. Personai nav jāpamato, ka informācija par patiesajiem labuma guvējiem nepieciešama saistībā ar klienta uzticamības pārbaudi, kā arī nav jāpierāda leģitīmā interese iegūt minēto informāciju. Informācija par patiesajiem labuma guvējiem pieejama Reģistra tīmekļvietnē (https://info.ur.gov.lv/#/data-search), atvērto datu veidā Latvijas atvērto datu portālā (https://data.gov.lv/dati/lv/organization/ur), kā arī datu servisos. Informācija par patiesajiem labuma guvējiem tiek nodota arī Eiropas Savienības reģistru savstarpējās savienojamības sistēmā (Beneficial ownership registers interconnection system (BORIS)). Atbilstoši likuma “Par nodokļiem un nodevām” 18. panta pirmās daļas 22. punktam VID nodrošina publiski pieejamu datubāzi par VID vestajā nodokļu maksātāju reģistrā reģistrētajiem nodokļu maksātājiem un nodokļu maksātāju struktūrvienībām. Minētajā reģistrā tostarp tiek ietverta informācija par nerezidentu (ārvalsts komersantu), kas VID reģistrējuši pastāvīgās pārstāvniecības, patiesajiem labuma guvējiem (https://www.vid.gov.lv/lv/nodoklu-maksataji-un-nodoklu-maksataju-strukturvienibu-registrs).

Minētā panta otrajā daļā ir paredzēti izņēmumi attiecībā uz informāciju par patieso labuma guvēju pieejamību –  informācija par patieso labuma guvēju, kurš informācijas izsniegšanas brīdī nav sasniedzis 18 gadu vecumu vai kuram ir ierobežota rīcībspēja ir ierobežotas pieejamības informācija. Atbilstoši likuma “Par Latvijas Republikas Uzņēmumu reģistru” 4.15 panta ceturtajai daļai minētā informācija pieejama tiesībaizsardzības institūcijām, kā arī Finanšu izlūkošanas dienestam un uzraudzības un kontroles institūcijām noziedzīgi iegūtu līdzekļu legalizācijas un terorisma un proliferācijas finansēšanas novēršanas jomā. Citas personas minēto informāciju pieprasa Informācijas atklātības likuma 11. panta ceturtajā daļā noteiktajā kārtībā – informācija pieprasāma rakstveidā, informācijas pieprasītajam pamatojot savu pieprasījumu un norādot mērķi, kādam informācija tiks izmantota.
Problēmas un risinājumi
Problēmas apraksts
Latvijā azartspēļu nozare tiek uzraudzīta divu Finanšu ministrijas pārraudzībā esošo iestāžu ietvaros. IAUI nodrošina normatīvo aktu azartspēļu jomā ievērošanu, azartspēļu organizētāju licencēšanu un uzraudzību, savukārt VID funkcijas attiecībā uz komersantiem, kas organizē azartspēles, loterijas un izlozes Latvijā, ir cieši saistītas ar nodokļu administrēšanu un nodokļu kontroli.
Šāda divpakāpju uzraudzības sistēma, lai arī efektīva, rada papildu noslodzi abām iestādēm, jo katrai no tām savas kompetences ietvaros jānodrošina gan kontroles, gan administratīvie procesi. Tas prasa ievērojamus resursus, koordināciju un savstarpēju informācijas apmaiņu, lai nodrošinātu pilnvērtīgu nozares uzraudzību.
IAUI un VID pilda līdzīgas funkcijas, īstenojot pasākumus noziedzīgi iegūtu līdzekļu legalizācijas novēršanai.
Iestāžu apvienošanas rezultātā tiks samazināts Finanšu ministrijas pārraudzībā esošo iestāžu skaits, kas samazinās institucionālo sadrumstalotību un veicinās valsts pārvaldes sistēmas vienkāršošanu un caurskatāmību.
Risinājuma apraksts
Likumprojekts paredz, ka izložu un azartspēļu jomā uzraudzības un kontroles funkcijas, īstenojot pasākumus noziedzīgi iegūtu līdzekļu legalizācijas novēršanai, turpmāk veiks VID.
Problēmas apraksts
Par patiesā labuma guvēja informācijas aizklāšanu, ja minētās informācijas pieejamība Reģistra vestajā reģistrā var radīt apdraudējumu patiesajam labuma guvējam

NILLTPFNL 18.3 panta otrajā daļā noteikts, ka informācija par patieso labuma guvēju, kurš informācijas izsniegšanas brīdī nav sasniedzis 18 gadu vecumu vai kuram ir ierobežota rīcībspēja, ir ierobežotas pieejamības informācija. Vienlaikus Direktīvas Nr. 2024/1640 15. pants paredz, ka izņēmuma gadījumos, kuri jānosaka valsts tiesību aktos, ja publiska piekļuve patieso labuma guvēju informācijai var radīt patiesajam labuma guvējam nesamērīgu krāpšanas, nolaupīšanas, šantāžas, izspiešanas, vajāšanas, vardarbības vai iebiedēšanas risku, vai ja patiesais labuma guvējs ir nepilngadīgs vai citādi tiesībnespējīgs, dalībvalstis paredz atbrīvojumu attiecībā uz šādu piekļuvi visai vai daļējai patiesā labuma guvēja personiskai informācijai. Dalībvalstis nodrošina, ka šādus atbrīvojumus piešķir, katrā atsevišķā gadījumā detalizēti izvērtējot apstākļu izņēmuma raksturu un apstiprinot, ka pastāv minētie nesamērīgie riski. Nodrošina tiesības administratīvi pārskatīt lēmumu par atbrīvojuma piešķiršanu un tiesības uz efektīvu tiesiskās aizsardzības līdzekli.

Noteikumi par patiesā labuma guvēja datu aizklāšanu nesamērīga riska gadījumos jau bija ietverti Eiropas Parlamenta un Padomes 2018. gada 30. maija Direktīvā (ES) 2018/843, ar kuru groza Direktīvu (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar kuru groza Direktīvas 2009/138/EK un 2013/36/ES (turpmāk — Direktīva Nr. 2018/843). Latvijas nacionālajā regulējumā ir pārņemtas prasības tikai attiecībā uz patiesajiem labuma guvējiem, kuri ir nepilngadīgi vai kuriem ir ierobežota rīcībspēja. Līdz ar to nacionālajā regulējumā ir tikai daļēji pārņemtas Direktīvas Nr. 2024/1640 15. panta prasības.
Risinājuma apraksts
Lai pilnībā pārņemtu Direktīvas Nr. 2024/1640 15. panta prasības un nodrošinātu patieso labuma guvēju aizsardzību arī gadījumā, ja publiska piekļuve patiesā labuma guvēja informācijai var radīt tam nesamērīgu risku, Likumprojektā paredzēts papildināt NILLTPFNL 18.3 pantu ar kārtību, kādā publiskajā reģistrā tiek aizklāta patiesā labuma guvēja informācija tā apdraudējuma gadījumā.

Atbilstoši Likumprojektā paredzētajai kārtībai patiesajam labuma guvējam jāvēršas ar pieteikumu Reģistrā, lūdzot noteikt informāciju par viņu kā patieso labuma guvēju par ierobežotas pieejamības informāciju, ja minētās informācijas pieejamība var radīt draudus viņam vai viņa ģimenes locekļiem tikt pakļautiem noziedzīgam nodarījumam, kas apdraud viņu dzīvību, veselību vai īpašumu, un pastāv objektīvs pamats uzskatīt, ka šie draudi var īstenoties. Ar šādu pieteikumu patiesais labuma guvējs var vērsties gan pie jauna tiesību subjekta reģistrācijas, t.i., brīdī, kad informācija par patieso labuma guvēju vēl nav publiski pieejama Reģistra vestajā reģistrā, gan brīdī, kad patiesā labuma guvēja informācija ir publiski pieejama, bet ir saskatāma nepieciešamība patiesā labuma guvēja aizsardzībai, publiskajā reģistrā aizklājot informāciju par viņu.

Pieteikums par patiesā labuma guvēja datu aizklāšanu ir apmierināms, ja Reģistrs no pieteikumā ietvertās informācijas konstatē, ka patiesā labuma guvēja informācijas publiska pieejamība var radīt draudus patiesajam labuma guvējam vai viņa ģimenes locekļiem tikt pakļautiem noziedzīgam nodarījumam, kas apdraud viņu dzīvību, veselību vai īpašumu. Ņemot vērā, ka pašai personai ir zināmi apstākļi, kas liecina par minētajiem riskiem, Likumprojektā noteikts pienākums patiesajam labuma guvējam pieteikumā sniegt detalizētu situācijas aprakstu un pievienot pierādījumus, ja tādi ir pieejami, kas apstiprina pieteikumā ietverto informāciju. Reģistrs katrā gadījumā individuāli izvērtēs, vai iesniegumā ietvertā informācija norāda uz apdraudējumu patiesajam labuma guvējam vai viņa ģimenes locekļiem.

Reģistra lēmums attiecībā uz patiesā labuma guvēja informācijas aizklāšanu vai atteikumu aizklāt ir uzskatāms par administratīvo aktu, jo tas satur visas Administratīvā procesa likuma 1. panta trešajā daļā noteiktās administratīvā akta pazīmes — Reģistra lēmums ir uz āru vērsts tiesību akts, ko Reģistrs izdod publisko tiesību jomā attiecībā uz individuāli noteiktu personu — patieso labuma guvēju, grozot vai atsakot grozīt konkrētas tiesiskās attiecības. Proti, ar Reģistra lēmumu tiek mainīts vai atteikts mainīt informācijas statusu — no vispārpieejamas informācijas uz ierobežotas pieejamības informāciju. Līdz ar to patiesā labuma guvēja pieteikums par datu aizklāšanu tiks izskatīts administratīvā procesa ietvaros, piemērojot Administratīvā procesa likumu un likumu “Par Latvijas Republikas Uzņēmumu reģistru”.

Administratīvā procesa likuma 59. panta pirmajā un otrajā daļā noteikts, ka pēc administratīvās lietas ierosināšanas iestāde iegūst informāciju, kas saskaņā ar normatīvajiem aktiem ir nepieciešama, lai pieņemtu attiecīgo lēmumu. Iegūstot informāciju, iestāde var izmantot visas tiesiskās metodes, arī iegūt informāciju no administratīvā procesa dalībniekiem, citām institūcijām, kā arī ar liecinieku, ekspertu, apskates, dokumentu un cita veida pierādījumu palīdzību. Ja iestādei nepieciešamā informācija ir nevis administratīvā procesa dalībnieku, bet gan citas institūcijas rīcībā, iestāde to iegūst pati, nevis pieprasa no administratīvā procesa dalībniekiem. Tāpat saskaņā ar Valsts pārvaldes iekārtas likuma 54. panta pirmo daļu iestādes sadarbojas, lai veiktu savas funkcijas un uzdevumus. Ņemot vērā minētās normas, norādāms, ka Reģistrs, izskatot patiesā labuma guvēja pieteikumu ar lūgumu par tā datu aizklāšanu, būs tiesīgs pieprasīt citu kompetento iestāžu, piemēram, tiesībaizsardzības iestāžu, viedokli par pieteikumā ietvertajiem apstākļiem, tai skaitā par iespējamību īstenoties pieteikumā norādītajiem draudiem. Vienlaikus jānorāda, ka Reģistram ir tiesības, nevis pienākums, pieprasīt citu kompetento iestāžu viedokli par iesniegto pieteikumu. Kā jau iepriekš minēts, patiesā labuma guvējam ir pienākums sniegt detalizētu situācijas aprakstu un iesniegt tā rīcībā esošos pierādījumus, kas apliecina pastāvošo apdraudējumu. Tādējādi tieši patiesais labuma guvējs, kuram vislabāk zināmi konkrētie apdraudējuma apstākļi, ir atbildīgs par pietiekamas informācijas sniegšanu, lai Reģistram nerastos saprātīgas šaubas par apdraudējuma esamību. Attiecīgi Reģistra tiesības lūgt atbalstu pieteikuma izvērtēšanā nemazina un nemaina pieteikumu pamatojošo dokumentu iesniegšanas pienākumu pašam patiesajam labuma guvējam.

Tāpat Reģistra lēmums atbilstoši likuma “Par Latvijas Republikas Uzņēmumu reģistru” 19. pantam var tikt apstrīdēts un pārsūdzēts — Reģistra valsts notāra lēmums var tikt apstrīdēts Reģistra galvenajam valsts notāram, savukārt Reģistra galvenā valsts notāra lēmums var tikt pārsūdzēts tiesā Administratīvā procesa likuma noteiktajā kārtībā.

Reģistram būs nepieciešams laiks, lai katrā gadījumā izvērtētu, vai no pieteikumā ietvertās informācijas izriet, ka patiesais labuma guvējs var tikt pakļauts minētajam apdraudējumam un ir pamats tā informācijas aizklāšanai. Lai nodrošinātu patiesā labuma guvēja sākotnējo aizsardzību, Likumprojektā paredzēts, ka Reģistrs pēc pieteikuma saņemšanas nekavējoties, bet ne vēlāk kā vienas darbdienas laikā, nepieņemot atsevišķu lēmumu, aizklāj attiecīgā patiesā labuma guvēja informāciju. Sākotnējā patiesā labuma guvēja aizsardzība tiks nodrošināta tūlīt pēc pieteikuma saņemšanas, Reģistram nevērtējot pieteikumā norādīto pamatojumu pēc būtības, un tā tiks nodrošināta uz pieteikuma izskatīšanas laiku. Patiesajam labuma guvējam ir pienākums pieteikumā norādīt detalizētu situācijas aprakstu, kas apliecina draudu pastāvēšanu. Ja Reģistrā tiek iesniegts pieteikums, kurā šāds pamatojums nav ietverts, Reģistram nav pamata uz pieteikuma izskatīšanas laiku aizklāt patiesā labuma guvēja informāciju, jo pieteikumā nav norādīti apstākļi, kurus Reģistram būtu jāvērtē. Šādā gadījumā Reģistrs pieprasa pieteikuma iesniedzējam papildināt pieteikumu ar attiecīgo pamatojumu.

Gadījumā, ja Reģistrs konstatē, ka no pieteikumā ietvertās informācijas neizriet pamats patiesā labuma guvēja aizsardzībai un informācijas aizklāšanai, patiesā labuma guvēja pagaidu aizsardzība tiek pārtraukta un piekļuve tā informācijai tiks atjaunota. Ņemot vērā, ka Reģistra lēmuma apstrīdēšana un pārsūdzēšana ir laikietilpīgs process, lai nodrošinātu samērīgumu starp personas aizsardzību apdraudējuma gadījumā un citu personu tiesībām saņemt informāciju par tiesību subjekta patieso labuma guvēju, Likumprojektā paredzēts, ka gadījumā, ja sākotnējā lēmumā tiek konstatēts, ka nav pamata patiesā labuma guvēja informācijas aizklāšanai un tiek pārtraukta pagaidu aizsardzība, minētā lēmuma apstrīdēšana vai pārsūdzēšana neatjauno pagaidu aizsardzību.

Jāuzsver, ka iepriekš aprakstītais būs attiecināms uz visiem patiesajiem labuma guvējiem, neatkarīgi no tā, kurā no Reģistra vestajiem reģistriem persona ir reģistrēta.

Gadījumā, ja informācijai par patieso labuma guvēju ir noteikts ierobežotas pieejamības statuss, atbilstoši likuma “Par Latvijas Republikas Uzņēmumu reģistru” 4.15 panta ceturtajai daļai minētā informācija pieejama tiesībaizsardzības institūcijām, kā arī Finanšu izlūkošanas dienestam un uzraudzības un kontroles institūcijām noziedzīgi iegūtu līdzekļu legalizācijas un terorisma un proliferācijas finansēšanas novēršanas jomā. Citas personas, tostarp NILLTPFNL 3. panta pirmajā daļā uzskaitītie likuma subjekti, minēto informāciju no Reģistra pieprasa Informācijas atklātības likuma 11. panta ceturtajā daļā noteiktajā kārtībā. Proti, informācija pieprasāma rakstveidā, norādot mērķi, kādam informācija tiks izmantota.

Likumprojektā paredzēts, ka patiesā labuma guvēja aizsardzība tiks nodrošināta, kamēr pastāv attiecīgie draudi, nosakot patiesā labuma guvēja pienākumu informēt Reģistru, ja ir konstatēts, ka apdraudējums ir novērsts un vairs nepastāv tiesisks pamats saglabāt patiesā labuma guvēja informāciju aizklātu. Eiropas Parlamenta un Padomes 2024. gada 31. maija Regula Nr. 2024/1624 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai un teroristu finansēšanai (turpmāk — Regula Nr. 2024/1624), kas piemērojama no 2027. gada 10. jūlija, paredz, ka tiesību subjekts regulāri pārbauda, vai tā rīcībā ir atjaunināta informācija par tā patieso labuma guvēju. Šādu pārbaudi veic vismaz reizi gadā kā atsevišķu procesu vai kā daļu no citiem periodiskiem procesiem, piemēram, finanšu pārskata iesniegšanas. Savukārt Direktīvas Nr. 2024/1640 10. panta 7. punkts paredz, ka informācija par patieso labuma guvēju, kas atrodas centrālajos reģistros, ir atbilstīga, precīza un atjaunināta, un dalībvalstīm jāievieš mehānismi šajā nolūkā. Šim nolūkam dalībvalstis piemēro vismaz prasību, ka par centrālajiem reģistriem atbildīgās struktūras saprātīgā laikposmā pēc informācijas par faktiskajiem īpašniekiem iesniegšanas un pēc tam regulāri pārbauda, vai informācija ir atbilstīga, precīza un atjaunināta.

Minētajā regulējumā paredzēta ikgadēja informācijas par patiesajiem labuma guvējiem aktualizācija centrālajā reģistrā. Attiecīgi, ieviešot Direktīvas Nr. 2024/1640 un Regulas Nr. 2024/1624 prasības uz 2027. gada 10. jūliju, plānots ieviest tiesisko regulējumu par informācijas par patieso labuma guvēju regulāru aktualizāciju vismaz reizi gadā. Šī Likumprojekta ietvaros tiek paredzēts, ka reizi gadā patiesais labuma guvējs iesniedz apliecinājumu, ka joprojām pastāv pamats saglabāt informāciju par viņu aizklātu.

Papildus iepriekš minētajam Direktīvas Nr. 2024/1640 15. pantā arī paredzēts, ka dalībvalsts, kura piešķīrusi atbrīvojumu, publicē ikgadējus statistikas datus par piešķirto atbrīvojumu skaitu un norādītajiem iemesliem un ziņo šos datus Eiropas Komisijai. Valsts pārvaldes iekārtas likuma 94. panta pirmajā daļā noteikts, ka, lai informētu sabiedrību par iestādes darbību, kā arī par tai piešķirto budžeta līdzekļu izlietojumu, iestāde sagatavo publiskos pārskatus. Arī Ministru kabineta 2005. gada 28. jūnija noteikumu Nr.469 “Uzņēmumu reģistra nolikums” 10. punktā paredzēts, ka Reģistrs ne retāk kā reizi gadā iesniedz Tieslietu ministrijā pārskatu par Reģistra funkciju izpildi. Ņemot vērā, ka normatīvie akti jau šobrīd nosaka Reģistra pienākumu ik gadu sagatavot publisku pārskatu par savu funkciju izpildi, Direktīvas Nr. 2024/1640 15. pantā ietvertā prasība tiks nodrošināta, Reģistram ikgadējā publiskajā pārskatā iekļaujot informāciju par piešķirto atbrīvojumu skaitu un norādītajiem iemesliem. Papildus jāuzsver, ka šajos statistikas datos nav veicama fizisko personu datu apstrāde.
Problēmas apraksts
Patiesā labuma guvēja informācijas aizklāšana ierakstā par individuālā uzņēmuma īpašnieku vai informācijā par kapitālsabiedrības dalībnieku (akcionāru), ja patiesā labuma guvēja statuss izriet no tiešām vai netiešām īpašumtiesībām

Atbilstoši NILLTPFNL 1. panta 5. punkta a) apakšpunktā noteiktajai patiesā labuma guvēja definīcijai, attiecībā uz juridiskajām personām patiesais labuma guvējs tostarp ir fiziskā persona, kurai tiešas vai netiešas līdzdalības veidā pieder vairāk nekā 25 procenti no juridiskās personas kapitāla daļām vai balsstiesīgajām akcijām. Proti, patiesā labuma guvēja statuss juridiskajā personā var izrietēt no tiešām vai netiešām īpašumtiesībām attiecīgajā juridiskajā personā, ja fiziskās personas līdzdalības apmērs pārsniedz 25 procentus. Savukārt, saskaņā ar likuma “Par Latvijas Republikas Uzņēmumu reģistru” 4.15 panta pirmās daļas 1. punktu, 2. punkta a) apakšpunktu un 8. panta trešās daļas 1. punktu, Reģistra vestajā uzņēmumu reģistra žurnālā tiek veikti ieraksti par individuālā uzņēmuma (ar individuālo uzņēmumu saprotama arī zemnieku vai zvejnieku saimniecība) īpašniekiem. Savukārt komercreģistrā tiek reģistrētas ziņas no kapitālsabiedrības dalībnieku (akcionāru) reģistra nodalījumiem par kapitālsabiedrības dalībniekiem (akcionāriem) un mantojuma aizgādņiem. Tāpat informācija par kapitālsabiedrības dalībniekiem (akcionāriem) ir pieejama dalībnieku (akcionāru) reģistra nodalījumā, vai akciju sabiedrības paziņojumā par akcionāra līdzdalības iegūšanu, palielināšanos vai samazināšanos, ja akciju sabiedrība ir izlaidusi dematerializētas akcijas un akcionāram pieder vairāk nekā pieci procenti no akciju skaita.  Minētie dokumenti ir reģistrācijas lietas publiskās daļas dokumenti.

Norādāms, ka Eiropas Parlamenta un Padomes 2017. gada 14. jūnija direktīvas  (ES) 2017/1132 attiecībā uz sabiedrību tiesību dažiem aspektiem (turpmāk – Direktīva Nr. 2017/1132) 14. pants neparedz, ka dalībvalstīm būtu obligāti jānodrošina pieejama informācijai par kapitālsabiedrību dalībniekiem vai akcionāriem.  Reģistrs minētās informācijas pieejamību nodrošina, pamatojoties uz nacionālajām tiesību normām. Leģitīmais mērķis minētās informācijas pieejamībai ir nodrošināt uzņēmējdarbības vides caurspīdīgumu, kā arī nacionālo un starptautisko sankciju pārbaudēm nepieciešamās informācijas pieejamību.

Gadījumā, ja patiesā labuma guvēja statuss izriet no individuālā uzņēmuma īpašnieka statusa, vai tiešām vai netiešām īpašumtiesībām kapitālsabiedrībā, attiecīgā patiesā labuma guvēja dati tiek atspoguļoti arī informācijā par attiecīgā individuālā uzņēmuma īpašnieku vai kapitālsabiedrības dalībnieku (akcionāru). Proti, atbilstoši Reģistra sniegtajai informācijai uz 2025. gada 7. janvāri bija konstatēti 84 gadījumi, kuros informācijai par patieso labuma guvēju bija noteikts ierobežotas pieejamības informācijas statuss. Visos gadījumos tika ierobežota piekļuve informācijai par individuālā uzņēmuma (3 gadījumos) vai kapitālsabiedrības (80 SIA, 1 AS) patieso labuma guvēju. Veicot tālāku informācijas analīzi, tika konstatēts, ka visos gadījumos informācija par aizklāto patieso labuma guvēju bija atrodama paša subjekta (74 gadījumos) vai tā īpašnieka (10 gadījumos) datos. Minētais faktiski saglabā iespējamu apdraudējumu tiem patiesajiem labuma guvējiem, kuru informācijai ir noteikts ierobežotas pieejamības statuss, jo, lai arī informācija par patieso labuma guvēju ir ierobežota pieejamībās, tā tieši vai netieši ir publiski pieejama citviet reģistrētajā informācijā par attiecīgo individuālo uzņēmumu vai kapitālsabiedrību.

Attiecīgi secināms, ka, ja patiesā labuma guvēja informācija ir ierobežotas pieejamības un Reģistrs minēto informāciju aizklāj, tiek saglabāta atklāta informācija par attiecīgā patiesā labuma guvēja tiešajām vai netiešajām īpašumtiesībām attiecīgajā individuālajā uzņēmumā vai kapitālsabiedrībā. Šādā veidā netiek nodrošināta efektīva patiesā labuma guvēja aizsardzība, jo tā identificējošā informācija ir pieejama sadaļā par individuālā uzņēmuma īpašnieku, kapitālsabiedrību dalībniekiem (akcionāriem). Tāpat informācija par kapitālsabiedrības dalībniekiem (akcionāriem) ir pieejama dalībnieku (akcionāru) reģistra nodalījumā vai akciju sabiedrības iesniegtajā paziņojumā par akcionāra līdzdalības iegūšanu, palielināšanos vai samazināšanos, kas ir reģistrācijas lietas publiskās daļas dokuments.
Risinājuma apraksts
Lai nodrošinātu efektīvu patiesā labuma guvēja aizsardzību gadījumā, ja informācija par viņu ir ierobežotas pieejamības, Likumprojekta 2. pantā paredzēts papildināt NILLTPFNL 18.3 pantu ar jaunu daļu. Normā paredzēts, ka, ja informācija par individuālā uzņēmuma vai kapitālsabiedrības patieso labuma guvēju ir ierobežotas pieejamības, arī informācija par attiecīgā patiesā labuma guvēja īpašumtiesībām individuālajā uzņēmumā vai kapitālsabiedrībā ir ierobežotas pieejamības. Ja patiesais labuma guvējs vienlaikus ir attiecīgā individuālā uzņēmuma īpašnieks, tad arī īpašnieka informācija būs uzskatāma par ierobežotas pieejamības. Informācija par patieso labuma guvēju kā kapitālsabiedrības dalībnieku (akcionāru) būs ierobežotas pieejamības, ja personas patiesā labuma guvēja statuss izriet no tiešām vai netiešām īpašumtiesībām attiecīgajā kapitālsabiedrībā. Datu aizklāšana ir nepieciešama, lai nodrošinātu, ka gadījumā, ja informācijai par patieso labuma guvēju noteikts ierobežotas pieejamības statuss, šī informācija nebūtu iegūstama no citām Reģistra reģistrētajām ziņām par attiecīgo individuālo uzņēmumu vai kapitālsabiedrību.

Informācijas par īpašniekiem, dalībniekiem vai akcionāriem aizklāšana tiks nodrošināta neatkarīgi no pamata, uz kura informācijai par patieso labuma guvēju ir noteikts ierobežotas pieejamības statuss. Proti, šāda aizklāšana piemērojama gan gadījumos, kad ierobežotas pieejamības statuss izriet no NILLTPFNL 18.3 panta otrās daļas, jo patiesais labuma guvējs nav sasniedzis 18 gadu vecumu vai viņam ir ierobežota rīcībspēja, gan arī gadījumos, kad minētais statuss noteikts ar Reģistra lēmumu, konstatējot draudu esamību attiecībā uz patieso labuma guvēju.

Reģistrs aizklās patiesā labuma guvēja informāciju gan sadaļā par individuālā uzņēmuma vai kapitālsabiedrības patiesajiem labuma guvējiem, gan sadaļā, kur attiecīgais patiesais labuma guvējs norādīts kā īpašnieks vai dalībnieks (akcionārs). Ja patiesā labuma guvēja statuss izriet no netiešām īpašumtiesībām (netieša līdzdalība), informācija tiks aizklāta to kapitālsabiedrību dalībnieku (akcionāru) sadaļās, kurās patiesais labuma guvējs ir dalībnieks (akcionārs) un kas saistīts ar attiecīgās personas patiesā labuma guvēja statusu. Proti, NILLTPFNL 1. panta 5. punkta a) apakšpunktā noteikts, ka patiesais labuma guvējs attiecībā uz juridiskajām personām ir fiziskā persona, kurai tiešas vai netiešas līdzdalības veidā pieder vairāk nekā 25 procenti no juridiskās personas kapitāla daļām. Savukārt atbilstoši NILLTPFNL 18.1 panta ceturtajai daļai un 18.2 panta pirmajai daļai Reģistrs tostarp reģistrē informāciju par dalībniekiem (akcionāriem), biedriem, īpašniekiem vai citām personām, ar kuru starpniecību kontrole tiek īstenota. Līdz ar to Reģistra rīcībā ir informācija par personām, ar kuru starpniecību patiesais labuma guvējs īsteno savu netiešo līdzdalību. Attiecīgi netiešas līdzdalības gadījumā informācija tiks aizklāta to kapitālsabiedrību dalībnieku (akcionāru) sadaļās, kurās patiesais labuma guvējs ir tiešais dalībnieks (akcionārs), viņam pieder vairāk kā 25 procenti no kapitāla daļām vai balsstiesīgajām akcijām un no kuras attiecīgi izriet personas patiesā labuma guvēja statuss attiecīgajā tiesību subjektā.

Norādāms, ka gadījumā, ja patiesā labuma guvēja informācija ir ierobežotas pieejamības, informācija netiks aizklāta pilnīgi visās kapitālsabiedrību dalībnieku (akcionāru) sadaļās, kurās attiecīgā persona ir dalībnieks (akcionārs). Dalībnieku (akcionāru) datu aizklāšanas priekšnoteikumi ir apstāklis, ka personas dalība kapitālsabiedrībā padara viņu par attiecīgās kapitālsabiedrības vai cita tiesību subjekta (netiešas līdzdalības gadījumā) patieso labuma guvēju, kā arī patiesā labuma guvēja informācija ir ierobežotas pieejamības, bet konkrēto patieso labuma guvēju ir iespējams identificēt no viņa dalības attiecīgajā kapitālsabiedrībā. Savukārt dalībnieku (akcionāru) datu aizklāšana kapitālsabiedrībās, kurās persona nav identificējama kā patiesais labuma guvējs, nav nepieciešama, jo no kapitālsabiedrības dalībnieku (akcionāru) informācijas nav iespējams identificēt konkrēto patieso labuma guvēju, kura informācijai ir noteikta ierobežota pieejamība. Piemēram, ja patiesais labuma guvējs, kura informācija ir ierobežotas pieejamības, ir dalībnieks (akcionārs) kapitālsabiedrībā, bet viņa dalība ir mazāka pa 25 procentiem un dēļ šīs dalības viņš nav uzskatāms par patieso labuma guvēju, dati attiecīgās kapitālsabiedrības dalībnieku (akcionāru) sadaļā nav aizklājami.

Gadījumā, ja patiesais labuma guvējs vienlaikus ir individuālā uzņēmuma vai kapitālsabiedrības pārstāvēttiesīgā persona, neatkarīgi no pārstāvības veida, viņa dati pārstāvēttiesīgo personu sadaļā netiks aizklāti. Pretējā gadījumā netiktu nodrošināta uzņēmējdarbības videi nepieciešamā informācija par individuālā uzņēmuma vai kapitālsabiedrības pārstāvēt tiesīgajām personām. Turklāt, atšķirībā no ziņām par īpašniekiem, prasība nodrošināt publisku pieejamību informācijai par personām, kurām piešķirtas tiesības pārstāvēt kapitālsabiedrību darījumos ar trešajām personām, izriet no Direktīvas Nr. 2017/1132 14. panta d) punkta i) apakšpunkta.

Ja kapitālsabiedrības dalībnieku (akcionāru) sadaļā esošajai informācijai par patieso labuma guvēju tiek noteikts ierobežotas pieejamības informācijas statuss, Likumprojektā paredzēts, ka kapitālsabiedrības reģistrācijas lietā esošais dalībnieku (akcionāru) reģistra nodalījums vai akciju sabiedrības paziņojums par akcionāra līdzdalības iegūšanu, palielināšanos vai samazināšanos uz ierobežojuma laiku tiek iekļauts reģistrācijas lietas nepubliskajā daļā. Attiecībā uz akciju sabiedrības iesniegtajiem paziņojumiem par akcionāra līdzdalības iegūšanu, palielināšanos vai samazināšanos nepubliskajā daļā tiek iekļauti tikai tie iesniegtie paziņojumi, kuros identificēts konkrētais patiesais labuma guvējs, kura informācijai noteikts ierobežotas pieejamības statuss.

Attiecībā uz jau reģistrēto informāciju par patiesajiem labuma guvējiem, kurai noteikts ierobežotas pieejamības statuss, bet kas ir atrodama reģistrētajās ziņās par individuālā uzņēmuma īpašnieku vai par kapitālsabiedrības dalībnieku (akcionāru), Reģistrs līdz 2027. gada 1. janvārim normatīvajos aktos noteiktajā kārtībā nodrošinās šīs informācijas par patiesajiem labuma guvējiem aizklāšanu, kā arī attiecīgo dokumentu pievienošanu reģistrācijas lietas nepubliskajai daļai.
Problēmas apraksts
Reģistra vestajos reģistros pieejamās informācijas par patiesajiem labuma guvējiem apjoms

Reģistra vestajos reģistros pieejamās informācijas par patiesajiem labuma guvējiem apjoms ir noteikts NILLTPFNL. Atbilstoši  NILLTPFNL 18.1 panta ceturtajai daļai un 18.2 panta pirmajai daļai par juridiskās personas, personālsabiedrības, kā arī ārvalsts subjekta patieso labuma guvēju Reģistra vestajā reģistrā ietver sekojošu informāciju – vārdu, uzvārdu, personas kodu (ja nav personas koda, norāda dzimšanas datumu, mēnesi, gadu, personu apliecinoša dokumenta numuru un izdošanas datumu, valsti un iestādi, kas dokumentu izdevusi), valstspiederību, pastāvīgās dzīvesvietas valsti. Papildus identificējošajai informācijai tiek reģistrs arī  veids, kā tiek īstenota kontrole pār tiesību subjektu, tai skaitā norādot citas personas, ar kuras starpniecību kontrole tiek īstenota. NILLTPFNL 18.6 panta trešajā daļā paredzēts identisks reģistrējamās informācijas apjoms attiecībā uz juridisko veidojumu patiesajiem labuma guvējiem.

Direktīvas Nr. 2024/1640 12. panta 1. punktā norādīta informācija, kas jānodrošina personai, kas ir pierādījusi leģitīmo interesi iegūt patiesā labuma guvēja informāciju.  Lai arī Reģistrs šobrīd nodrošina piekļuve lielākajai daļai norādītās informācijas, ir informācija, kuras pieejamību Reģistrs šobrīd nenodrošina. Proti, lai arī Reģistra vestajos reģistros par patieso labuma guvēju tiek reģistrēta informācija par tā valstspiederību, Direktīvas Nr. 2024/1640 12. panta 1. punkta c) apakšpunkts paredz, ka reģistrējama informācija par patiesā labuma guvēja valstspiederību vai valstspiederībām. Proti, ja patiesajam labuma guvējam ir vairākas valstspiederības, informācija reģistrējama par tām visām. Šobrīd Reģistrs reģistrē informāciju tikai par vienu pieteikumā norādīto patiesā labuma guvēja valstspiederību.

Tāpat Direktīvas Nr. 2024/1640 12. panta 1. punkta d) apakšpunkts papildus informācijai par patiesā labuma guvēja īstenotās kontroles veidu paredz arī prasību reģistrēt informāciju par īstenotās kontroles apjomu, kas pašlaik netiek reģistrēta.
Risinājuma apraksts
Lai nodrošinātu nacionālā regulējuma atbilstību Direktīvas Nr. 2024/1640 12. panta 1. punkta prasībām, ar Likumprojektu paredzēts papildināt Reģistra vestajos reģistros reģistrējamās informācijas par patieso labuma guvēju apjomu. Proti, papildus esošajai informācijai tiek noteikts, ka Reģistrs reģistrēs visas patiesā labuma guvēja valstspiederības, ja tādas ir vairākas. Tāpat ir paredzēts, ka papildus informācijai par īstenotās kontroles veidu tiks reģistrēta arī informācija par īstenotās kontroles apjomu.

Lai privātpersonām mazinātu administratīvo slogu attiecībā uz informācijas aktualizāciju, Likumprojektā paredzēts, ka aktuālā informācija par to patieso labuma guvēju valstspiederībām, kuri Reģistra vestajos reģistros tiek identificēti pēc Latvijas piešķirtā personas koda, tiek iegūta no Fizisko personu reģistra. Tiesību subjektam šādā gadījumā nebūs jāvēršas Reģistrā ar atsevišķu pieteikumu un jāaktualizē informācija par tā patiesā labuma guvēja valstspiederībām. Informācijas aktualizācija tiks veikta, izmantojot jau valsts rīcībā esošo informāciju par konkrēto fizisko personu.

Savukārt attiecībā uz patieso labuma guvēju, kuri Reģistra vestajos reģistros netiek identificēti pēc Latvijas personas koda un līdz ar to nav iespējams no Fizisko personu reģistra iegūt aktuālo informāciju par tā valstspiederībām, Likumprojekts paredz, ka tiesību subjekts līdz 2026. gada 10. jūlijam iesniedz Reģistram aktuālās ziņas par tā patiesā labuma guvēja valstspiederību vai valstspiederībām.

Šobrīd nav paredzēts piespiedu mehānisms pārejas noteikumā noteiktā pienākuma neizpildei. Jāņem vērā, ka Direktīvas Nr. 2024/1640 10. panta 13. un 14. punkts, kas transponējams līdz 2027. gada 10. jūlijam, paredz, ka gadījumā, ja par centrālo reģistru atbildīgā struktūra secina, ka informācijā par patieso labuma guvēju pastāv nekonsekvence vai kļūdas, par centrālo reģistru atbildīgā struktūra var atsaukt vai atteikt derīga reģistrācijas apliecinājuma sertifikāta izdošanu. Attiecīgi Reģistrs pret tiesību subjektiem, kas nebūs aktualizējuši ziņas par savu patieso labuma guvēju valstspiederību, vērsīsies vēlāk, kad tiks noteiktas Reģistra tiesības vērsties pret tiesību subjektiem, kuru reģistrētā informācija par patiesajiem labuma guvējiem ir neaktuāla.

Attiecībā uz informāciju par patiesā labuma guvēja īstenotās kontroles apjomu norādāms, ka Reģistrs jau šobrīd reģistrē informāciju par individuālo uzņēmumu īpašniekiem, kā arī kapitālsabiedrību dalībniekiem vai akcionāriem, ietverot arī ziņas par konkrētās personas līdzdalības apmēru. Šajos gadījumos Reģistrs, nepieņemot atsevišķu lēmumu, īpašnieku, dalībnieku vai akcionāru ziņās reģistrēto informāciju par līdzdalības apmēru reģistrēs informācijā par patiesā labuma guvēja īstenotās kontroles apjomu.

Savukārt gadījumos, kuros Reģistrs, pamatojoties uz tā rīcībā esošo informāciju, nevarēs nodrošināt šādas informācijas reģistrāciju, minēto informāciju Reģistrā būs jāiesniedz attiecīgajām tiesību subjektam. Ir paredzēts, ka šādos gadījumos informācija Reģistra vestajos reģistros tiks reģistrēta pakāpeniski. Proti, informācija par patiesā labuma guvēja īstenotās kontroles apjomu būs iesniedzama citas informācijas par patiesajiem labuma guvējiem aktualizācijas ietvaros.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Fiziskās personas, kuras ir Reģistra vestajos reģistros reģistrētu tiesību subjektu patiesie labuma guvēji.
Fiziskās personas, kuras ir Reģistra vestajos reģistros reģistrētu tiesību subjektu patiesie labuma guvēji.
Ietekmes apraksts
Patiesajiem labuma guvējiem apdraudējuma gadījumā tiek piešķirtas tiesības iesniegt Reģistrā motivētu lūgumu atzīt informāciju par viņu kā patieso labuma guvēju par ierobežotas pieejamības informāciju. Ja, pamatojoties uz sniegto informāciju, Reģistrs konstatē attiecīga riska pastāvēšanu, Reģistra vestajos reģistros reģistrētā informācija par konkrēto patieso labuma guvēju tiek noteikta kā ierobežotas pieejamības informācija un attiecīgi aizklāta. Lai nodrošinātu, ka patiesā labuma guvēja aizsardzība ir efektīva, paredzēts, ka gadījumā, ja individuālā uzņēmuma patiesā labuma guvējs vienlaikus ir tā īpašnieks, vai arī kapitālsabiedrības patiesā labuma guvēja statuss izriet no tiešām vai netiešām īpašumtiesībām, arī informācija par šo patiesā labuma guvēja statusu tiek noteikta kā ierobežotas pieejamības informācija.

Likumprojektā paredzēts, ka Reģistra vestajos reģistros tiks reģistrēta papildu informācija par fizisko personu kā attiecīgā tiesību subjekta patieso labuma guvēju. Ņemot vērā, ka fiziskajai personai, kura ir Reģistra vestajā reģistrā reģistrēta tiesību subjekta patiesais labuma guvējs, ir pienākums attiecīgajam tiesību subjektam sniegt informāciju par sevi kā patieso labuma guvēju, šai personai tiek noteikts pienākums iesniegt tiesību subjektam iztrūkstošo informāciju, tostarp aktuālo informāciju par savu valstspiederību un īstenotās kontroles apjomu pār attiecīgo tiesību subjektu.
Juridiskās personas
Likumprojekts skar visas juridiskās personas.
Ietekmes apraksts
Latvijas Republikas azartspēļu, interaktīvo azartspēļu, izložu un interaktīvo izložu komersantiem mainās uzraudzības iestāde no IAUI uz VID.

Ņemot vērā, ka tiek paredzēts papildus reģistrējamās informācijas par juridisko personu patiesajiem labuma guvējiem apjoms, juridiskajām personām tiek noteikts pienākums aktualizēt Reģistra vestajos reģistros esošo informāciju par tās patiesajiem labuma guvējiem.
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Nē
2.2.3. uz uzņēmējdarbības vidi:
Jā
Ietekmes apraksts
Tiek paredzēta papildus iesniedzamā informācija Reģistrā.
2.2.4. uz mazajiem un vidējiem uzņēmējiem:
Jā
Ietekmes apraksts
Tiek paredzēta papildus iesniedzamā informācija Reģistrā.
2.2.5. uz konkurenci:
Nē
2.2.6. uz nodarbinātību:
Nē
2.3. Administratīvo izmaksu novērtējums juridiskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Likumprojekts skar visas juridiskās personas.
	palielinās
Vērtības nozīme:
	19,38
euro
	2,50
stundas
	1
juridiskā persona
	1,0
reize
	48,45
	Atbilstības nodrošināšanai Reģistra vestajos reģistros reģistrētajiem tiesību subjektiem būs pienākums aktualizēt informāciju par saviem patiesajiem labuma guvējiem, precizējot reģistrēto informāciju par patieso labuma guvēju valstspiederībām, kā arī iesniedzot iztrūkstošo informāciju par patieso labuma guvēju īstenotās kontroles apjomu. Nav iespējams noteikt konkrētu tiesību subjektu skaitu, kuriem būs jāaktualizē informācija par patieso labuma guvēju valstspiederību, jo aktualizācijas pienākums attieksies tikai uz tiem patiesajiem labuma guvējiem, kuri Reģistra vestajos reģistros nav identificējami pēc Latvijas piešķirtā personas koda. Aprēķinot viena tiesību subjekta patērēto administratīvo resursu atbilstības nodrošināšanai un aktuālās informācijas iesniegšanai Reģistrā, secināms, ka aptuvenais patērētais laiks dokumentu sagatavošanai (aktuālās informācijas iegūšanai no patiesā labuma guvēja, dokumentu aizpildīšanai un citu tehnisko darbību veikšanai) ir no 1,25 līdz 2,5 cilvēkstundām. Izmantojot 2024. gada vidējo vienas stundas likmi 11,38 euro, kā arī piemērojamo valsts nodevu 20 euro apmērā (pieņemot, ka tiek aktualizēta tikai informācija par patieso labuma guvēju un informācija tiek aktualizēta komercreģistrā), secināms, ka vienam tiesību subjektam kopējais izmaksu apmērs uz vienu aktualizācijas gadījumu ir aptuveni 48,45 euro (C=2,5 x 11,38 + 20). Attiecībā uz iztrūkstošo informāciju par patiesā labuma guvēja īstenotās kontroles apjomu, likumprojektā paredzēts, ka gadījumā, ja nepieciešamā informācija ir Reģistra rīcībā, Reģistrs pats nodrošinās minētās informācijas reģistrāciju. Savukārt, ja Reģistra rīcībā minētā informācija nav, paredzēts, ka iztrūkstošās informācijas iesniegšana notiek vienlaikus ar citas informācijas par patiesajiem labuma guvējiem aktualizāciju. Līdz ar to netiek radīts papildu administratīvais slogs šīs atbilstības nodrošināšanai.

	Kopā
	48,45
	


2.4. Administratīvā sloga novērtējums fiziskām personām
Vai projekts skar šo jomu?
Jā
	Sabiedrības grupa
	Palielinās/samazinās
	Laika patēriņš uz vienību - stundās
	Subjektu skaits
	Cik bieži - reizes gadā
	Patērētais laiks - stundās
	Aprēķinu skaidrojums

	Fiziskās personas, kuras ir Reģistra vestajos reģistros reģistrētu tiesību subjektu patiesie labuma guvēji.
	palielinās
Vērtības nozīme:
	15,00
stundas
	1
fiziskā persona
	1,0
reize
	15,00
	Nav iespējams precīzi noteikt fizisko personu skaitu, uz kurām varētu attiekties prasība iesniegt pieteikumu Reģistrā par datu aizklāšanu, ja tiek konstatēts apdraudējums saistībā ar publiski pieejamo informāciju par patieso labuma guvēju, tā kā šādi apstākļi ir absolūti individuāli katrai juridiskajai personai un neprognozējami. Tāpat nav iespējams noteikt konkrētu pieteikuma sagatavošanai nepieciešamo cilvēkstundu skaitu, jo tas ir atkarīgs no lietas individuālās sarežģītības, proti, no tā, vai pastāvošais apdraudējums patiesajam labuma guvējam ir acīmredzams un viegli dokumentējams, vai arī nepieciešams apkopot dažādus pierādījumus, lai pamatotu konstatēto apdraudējumu. Attiecīgi administratīvo izmaksu novērtējums tiek veikts attiecībā uz vienu gadījumu, pieņemot, ka tiek sagatavots vidēji sarežģīts pieteikums un pieteikuma sagatavotājs izmanto juridiskās palīdzības sniedzēja pakalpojumus. Vidēji sarežģīta pieteikuma sagatavošanai juridiskās palīdzības sniedzējam varētu būt nepieciešamas aptuveni 15 cilvēkstundas, kas saistītas ar pamatojuma sagatavošanu un attiecīgo pierādījumu iegūšanu.

	Fiziskās personas, kuras ir Reģistra vestajos reģistros reģistrētu tiesību subjektu patiesie labuma guvēji.
	palielinās
Vērtības nozīme:
	2,00
stundas
	1
fiziskā persona
	1,0
reize
	2,00
	Papildus pieteikuma sagatavošanai tiek paredzēta prasība ikgadēji iesniegt apliecinājumu, ka pastāvošais apdraudējums joprojām pastāv un datu aizklāšanu attiecībā uz konkrēto patiesā labuma guvēja informāciju ir vēl aktuāla. Ikgadējā apliecinājuma sagatavošana, salīdzinot ar sākotnējo pieteikumu, ir mazāk sarežģīts process, jo nav nepieciešams atkārtoti pierādīt apdraudējuma apstākļus, bet vienīgi apliecināt to pastāvēšanu. Paredzamais cilvēkstundu skaits šāda apliecinājuma sagatavošanai ir aptuveni 2 cilvēkstundas.

	Kopā
	17,00
	


	Sabiedrības grupa
	Palielinās/samazinās
	Stundas samaksas likme - euro
	Subjektu skaits
	Cik bieži - reizes gadā
	Izlietotie naudas līdzekļi - euro
	Aprēķinu skaidrojums

	Fiziskās personas, kuras ir Reģistra vestajos reģistros reģistrētu tiesību subjektu patiesie labuma guvēji.
	palielinās
Vērtības nozīme:
	1 452,00
euro
	1
fiziskā persona
	1,0
reize
	1 452,00
	Vidēji sarežģīta pieteikuma sagatavošanai juridiskās palīdzības sniedzējam varētu būt nepieciešamas aptuveni 15 cilvēkstundas, kas saistītas ar pamatojuma sagatavošanu un attiecīgo pierādījumu iegūšanu. Pieņemot, ka ārpakalpojuma vienas darba stundas vidējā likme ir 80,00 euro plus 21 % pievienotās vērtības nodoklis (turpmāk – PVN), vienas cilvēkstundas kopējā likme sastāda 96,80 euro. Tādējādi administratīvās izmaksas vidēji sarežģīta pieteikuma sagatavošanai, pieņemot juridiskās palīdzības izmantošanu, veido 1 452 euro (C=15 x 96,80).

	Fiziskās personas, kuras ir Reģistra vestajos reģistros reģistrētu tiesību subjektu patiesie labuma guvēji.
	palielinās
Vērtības nozīme:
	22,76
euro
	1
fiziskā persona
	1,0
reize
	22,76
	Papildus pieteikuma sagatavošanai tiek paredzēta prasība ikgadēji iesniegt apliecinājumu, ka pastāvošais apdraudējums joprojām pastāv un datu aizklāšanu attiecībā uz konkrēto patiesā labuma guvēja informāciju ir vēl aktuāla. Ikgadējā apliecinājuma sagatavošana, salīdzinot ar sākotnējo pieteikumu, ir mazāk sarežģīts process, jo nav nepieciešams atkārtoti pierādīt apdraudējuma apstākļus, bet vienīgi apliecināt to pastāvēšanu. Paredzamais cilvēkstundu skaits šāda apliecinājuma sagatavošanai ir aptuveni 2 cilvēkstundas. Ņemot vērā salīdzinoši zemo juridiskās sarežģītības pakāpi, parezumējams, ka apliecinājuma sagatavošanai nav nepieciešama juridiskā palīdzība. Tā kā nav vispusīgi nosakāmas, kāda stundas likme varētu būt attiecināma uz konkrēto gadījumu (ņemot vērā, ka attiecīgais patiesais labuma guvējs var būt jebkuras jomas speciālists vai nodarbinātais), tad piemēra aprēķinam tiek izmantota 2024. gada vidējā vienas stundas likme (11,38 euro pēc Centrālās statistikas pārvaldes datiem). Attiecīgi ikgadēja apliecinājuma sagatavošana nepieciešamības gadījumā rada administratīvās izmaksas 22,76 euro apmērā (C=2 x 11,38).

	Kopā
	1 474,76
	


2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2025
	Turpmākie trīs gadi (euro)

	
	
	2026
	2027
	2028

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	0
	0
	175 000
	0
	0
	0

	2.1. valsts pamatbudžets
	0
	0
	0
	175 000
	0
	0
	0

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	0
	0
	-175 000
	0
	0
	0

	3.1. valsts pamatbudžets
	0
	0
	0
	-175 000
	0
	0
	0

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	0
	0
	0
	0
	0
	0

	5. Precizēta finansiālā ietekme
	
	0
	
	-175 000
	
	0
	0

	5.1. valsts pamatbudžets
	
	0
	
	-175 000
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	Saistībā ar plānotajām izmaiņām reģistrējamās informācijas par patiesajiem labuma guvējiem apjomā, kā arī ar papildu pamatiem informācijas aizklāšanai un izmaiņām attiecībā uz īpašnieku, dalībnieku vai akcionāru publisko pieejamību, būs nepieciešami Reģistra informācijas sistēmas pielāgojumi (Reģistra pakalpojumu portālā, Reģistra informācijas sistēmas (turpmāk – URIS) reģistrācijas moduļos, Reģistra informācijas portālā un datu izplatīšanas servisos).
Minēto pielāgojumu izstrādei un ieviešanai 2026. gadā būs nepieciešams finansējums 175 000 euro apmērā (ekk 5000) (5184 ch × 27,90 euro/ch + 21 % PVN).

	6.1. detalizēts ieņēmumu aprēķins
	-

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
Likumprojekta normu izpildei nepieciešamais finansējums ir paredzēts Informatīvajā ziņojumā "Par valsts budžeta likumprojektā  iekļaujamiem prioritārajiem pasākumiem 2026., 2027. un 2028. gadam" un atbalstīts Ministru kabineta 2025. gada 22.septembra sēdē (prot. Nr.38 1.§) Tieslietu ministrijas budžeta apakšprogrammā 06.01.00 "Juridisko personu reģistrācija".

Ietekme, kas saistīta ar grozījumiem likumā par IAUI pievienošanu VID, uz valsts budžetu atspoguļota likumprojekta "Grozījumi Azartspēļu un izložu likumā" sākotnējās ietekmes (ex-ante) novērtējuma ziņojuma (anotācijas) 3. sadaļā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Likums “Par izložu un azartspēļu nodevu un nodokli”
Pamatojums un apraksts
Nepieciešami grozījumi, lai aktualizētu atbildīgo iestādi, kas turpmāk saņems informāciju no azartspēļu organizētājiem par ekspluatējamo automātu un spēļu galdu skaitu.
Atbildīgā institūcija
Finanšu ministrija
4.1.2. Maksājumu pakalpojumu un elektroniskās naudas likums
Pamatojums un apraksts
Nepieciešami grozījumi, lai aktualizētu atbildīgo iestādi, kas turpmāk pieņems lēmumus par aizliegumu uzsākt vai turpināt darījuma attiecības ar nelicencētiem azartspēļu organizētājiem, kā arī sniegs attiecīgu informāciju maksājumu pakalpojumu sniedzējiem.
Atbildīgā institūcija
Finanšu ministrija
4.1.3. Preču un pakalpojumu loteriju likums
Pamatojums un apraksts
Nepieciešami grozījumi, lai aktualizētu atbildīgo iestādi, kas turpmāk nodrošinās preču un pakalpojumu loteriju organizēšanas procesu un veiks jomas uzraudzības funkciju. 
Atbildīgā institūcija
Finanšu ministrija
4.1.4. Starptautisko un Latvijas Republikas nacionālo sankciju likums
Pamatojums un apraksts
Nepieciešami grozījumi, lai aktualizētu atbildīgo iestādi, kas turpmāk veiks starptautiskajās un nacionālajās sankcijās noteikto ierobežojumu izpildi izložu un azartspēļu organizētāju darbā.
Atbildīgā institūcija
Finanšu ministrija
4.1.5. Elektronisko sakaru likums
Pamatojums un apraksts
Nepieciešami grozījumi, lai aktualizētu atbildīgo iestādi, kas turpmāk pieņems lēmumus par piekļuves ierobežošanu nelicencētu interaktīvo azartspēļu vai izložu organizētāju domēna vārdam vai IP adresei.
Atbildīgā institūcija
Finanšu ministrija
4.1.6. Kredītiestāžu likums
Pamatojums un apraksts
Nepieciešami grozījumi, lai aktualizētu atbildīgo iestādi, kas turpmāk sniegs informāciju kredītiestādēm par aizliegumu kredītiestādēm uzsākt vai turpināt darījuma attiecības ar azartspēļu organizētājiem vai tā starpnieku.
Atbildīgā institūcija
Finanšu ministrija
4.1.7. Administratīvo sodu likums par pārkāpumiem pārvaldes, sabiedriskās kārtības un valsts valodas lietošanas jomā
Pamatojums un apraksts
Nepieciešami grozījumi, lai aktualizētu atbildīgo iestādi, kas turpmāk veiks administratīvo pārkāpumu procesu azartspēļu un izložu jomā.
Atbildīgā institūcija
Finanšu ministrija
4.1.8. Uzturlīdzekļu garantiju fonda likums
Pamatojums un apraksts
Nepieciešami grozījumi, lai aktualizētu atbildīgo iestādi, kas turpmāk nodrošinās Uzturlīdzekļu garantiju fonda parādnieku reģistra autorizētā datu attēlošanas risinājuma uzturēšanu.
Atbildīgā institūcija
Finanšu ministrija
4.1.9. Azartspēļu un izložu likums
Pamatojums un apraksts
Nepieciešami grozījumi, lai aktualizētu atbildīgo iestādi, kas turpmāk nodrošinās sabiedrības interešu un spēlētāju tiesību aizsardzību.
Atbildīgā institūcija
Finanšu ministrija
4.1.10. Ministru kabineta 2024. gada 17. decembra noteikumi Nr. 816 "Noteikumi par Oficiālās statistikas programmu 2025.–2027. gadam" 
Pamatojums un apraksts
Nepieciešami grozījumi, lai aktualizētu atbildīgo iestādi, kas turpmāk nodrošinās oficiālo statistiku par azartspēļu un izložu un preču un pakalpojumu loteriju statistiskajiem rādītājiem.
Atbildīgā institūcija
Finanšu ministrija
4.1.11. Ministru kabineta 2024. gada 13. augusta noteikumi Nr. 540 "Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.3. pasākuma "Pasākumi atkarīgo personu resocializācijai un atgriešanai darba tirgū, kā arī preventīvie pasākumi jauniešiem" īstenošanas noteikumi" 
Pamatojums un apraksts
Nepieciešami grozījumi, lai aktualizētu atbildīgo iestādi, kas var tikt piesaistīta kā sadarbības partneris projekta sekmīgai īstenošanai.
Atbildīgā institūcija
Finanšu ministrija
4.1.12. Ministru kabineta 2022. gada 4. oktobra noteikumi Nr. 616 “Elektronisko sakaru komersantam pieprasīto noslodzes datu nodošanas kārtība” 
Pamatojums un apraksts
Nepieciešami grozījumi, lai aktualizētu atbildīgo iestādi, kas turpmāk nodrošinās noslodzes datu pieprasīšanu un saņemšanu.
Atbildīgā institūcija
Finanšu ministrija
4.1.13. Ministru kabineta 2022. gada 16. augusta noteikumi Nr. 506 "Kārtība, kādā Izložu un azartspēļu uzraudzības inspekcija sagatavo un nosūta lēmumu par piekļuves ierobežošanu Latvijā nelicencētu interaktīvo azartspēļu organizētāju tīmekļvietnēm"  
Pamatojums un apraksts
Nepieciešami grozījumi, lai aktualizētu atbildīgo iestādi, kas turpmāk sagatavos lēmumus par Latvijas Republikā nelicencētu interaktīvo azartspēļu organizētāju tīmekļvietņu piekļuves ierobežošanu un nosūtīšanu elektronisko sakaru komersantam.
Atbildīgā institūcija
Finanšu ministrija
4.1.14. Ministru kabineta 2019. gada 10. decembra noteikumi Nr. 594 "Azartspēļu un izložu organizēšanas, uzraudzības un kontroles kārtība"  
Pamatojums un apraksts
Nepieciešami grozījumi, lai aktualizētu atbildīgo iestādi, kas turpmāk uzraudzīs un kontrolēs, kā izložu un azartspēļu organizētāji ievēro Azartspēļu un izložu likumu, citus normatīvos aktus un attiecīgās azartspēles vai izlozes noteikumus.
Atbildīgā institūcija
Finanšu ministrija
4.1.15. Ministru kabineta 2019. gada 16. jūlija noteikumi Nr. 333 "No azartspēlēm un interaktīvajām izlozēm pašatteikušos personu reģistra noteikumi"
Pamatojums un apraksts
Nepieciešami grozījumi, lai aktualizētu atbildīgo iestādi, kas turpmāk uzturēs pašatteikušos personu reģistru, nodrošinās informācijas apmaiņu ar spēļu organizētājiem un uzturēs aktuālo informāciju.
Atbildīgā institūcija
Finanšu ministrija
4.1.16. Ministru kabineta 2019. gada 9. jūlija noteikumi Nr. 328 "Sankciju koordinācijas padomes nolikums" 
Pamatojums un apraksts
Svītrot IAUI no Sankciju koordinācijas padomes sastāva, jo turpmāk to veiks VID.
Atbildīgā institūcija
Finanšu ministrija
4.1.17. Ministru kabineta 2018. gada 27. marta noteikumi Nr. 188 "Noteikumi par interaktīvās azartspēles vai interaktīvās izlozes organizēšanā izmantojamās spēles programmas atbilstības pārskatā iekļaujamo informāciju" 
Pamatojums un apraksts
Nepieciešami grozījumi, lai aktualizētu atbildīgo iestādi, kas turpmāk veiks interaktīvās azartspēles vai interaktīvās izlozes organizēšanā izmantojamās spēles programmas atbilstības pārskata izskatīšanu un ar to saistītās funkcijas.
Atbildīgā institūcija
Finanšu ministrija
4.1.18. Ministru kabineta 2018. gada 27. marta noteikumi Nr. 189 "Interaktīvo azartspēļu, interaktīvo izložu un izložu biļešu pārdošanas un dalības maksājumu pieņemšanas organizēšanas sistēmu noteikumi" 
Pamatojums un apraksts
Nepieciešami grozījumi, lai aktualizētu atbildīgo iestādi, kas turpmāk nodrošinās interaktīvo azartspēļu, interaktīvo izložu un izložu biļešu pārdošanas un dalības maksājumu pieņemšanas organizēšanas sistēmas uzraudzību.  
Atbildīgā institūcija
Finanšu ministrija
4.1.19. Ministru kabineta 2017. gada 13. jūnija noteikumi Nr. 337 "Kārtība, kādā interaktīvo azartspēļu un interaktīvo izložu organizētājs iesniedz paziņojumu par pārskata ceturksni" 
Pamatojums un apraksts
Nepieciešami grozījumi, kas nosaka, ka turpmāk paziņojumu par pārskata ceturksnī iemaksāto likmju kopsummu un izmaksāto laimestu kopsummu un paziņojumu par pārskata ceturksnī pārdotajām biļetēm un izmaksāto laimestu kopsummu, kā arī kredītiestādes izziņu par darījumiem, kas pārskata ceturksnī veikti savstarpējos norēķinos ar spēlētājiem izmantotajā kontā iesniegs tikai VID.
Atbildīgā institūcija
Finanšu ministrija
4.1.20. Ministru kabineta 2016. gada 20. decembra noteikumi Nr. 819 "Izložu un azartspēļu uzraudzības inspekcijas sniegtā maksas pakalpojuma cenrādis" 
Pamatojums un apraksts
Tiks atzīti par spēku zaudējušiem. Tā kā minētos maksas pakalpojumus turpmāk sniegs VID, tad tie iekļaujami Ministru kabineta 2018. gada 19. jūnija noteikumos Nr. 345 "Valsts ieņēmumu dienesta maksas pakalpojumu cenrādis".
Atbildīgā institūcija
Finanšu ministrija
4.1.21. Ministru kabineta 2016. gada 20. decembra noteikumi Nr. 821 "Noteikumi par vienotās azartspēļu automātu kontroles un uzraudzības sistēmas ieviešanas un uzturēšanas kārtību, sistēmā iekļaujamiem datiem un to apmaiņas kārtību" 
Pamatojums un apraksts
Nepieciešami grozījumi, lai aktualizētu atbildīgo iestādi, kas turpmāk būs atbildīga par vienotās azartspēļu automātu kontroles un uzraudzības sistēmas (turpmāk – vienotā sistēma (AKUS)) ieviešanu un uzturēšanu, prasību attiecībā uz azartspēļu automātu pieslēgšanu vienotajai sistēmai (AKUS), kā arī vienotajā sistēmā (AKUS) iekļaujamos datus un datu apmaiņas ievērošanu.
Atbildīgā institūcija
Finanšu ministrija
4.1.22. Ministru kabineta 2015. gada 6. janvāra noteikumi Nr. 7 "Kārtība, kādā iesniedzams ziņojums par azartspēļu un izložu organizēšanu" 
Pamatojums un apraksts
Nepieciešami grozījumi, lai aktualizētu iestādi, kurai azartspēļu organizētāji iesniedz ziņojumu par azartspēļu un izložu organizēšanu pārskata ceturksnī.
Atbildīgā institūcija
Finanšu ministrija
4.1.23. Ministru kabineta 2014. gada 11. februāra noteikumi Nr. 96 "Nodokļu un citu maksājumu reģistrēšanas elektronisko ierīču un iekārtu lietošanas kārtība" 
Pamatojums un apraksts
Nepieciešams grozījums, lai aktualizētu atbildīgo iestādi.
Atbildīgā institūcija
Finanšu ministrija
4.1.24. Ministru kabineta 2007. gada 10. aprīļa noteikumi Nr. 252 "Azartspēļu automāta, iekārtas un spēļu automāta spēles programmas reģistrācijas kārtība" 
Pamatojums un apraksts
Nepieciešams grozījums, lai aktualizētu atbildīgo iestādi, kas turpmāk būs atbildīg par azartspēļu automātu, iekārtu un spēļu automātu spēles programmu reģistrāciju.
Atbildīgā institūcija
Finanšu ministrija
4.1.25. Ministru kabineta 2007. gada 2. janvāra noteikumi Nr. 16 "Preču un pakalpojumu loteriju organizēšanas uzraudzības un kontroles kārtība" 
Pamatojums un apraksts
Nepieciešami grozījumi, lai aktualizētu atbildīgo iestādi, kas turpmāk būs atbildīga par uzraudzību un kontroli, kā preču un pakalpojumu loterijas atļaujas saņēmējs ievēro Preču un pakalpojumu loteriju likumu, citus normatīvos aktus un loterijas noteikumus.
Atbildīgā institūcija
Finanšu ministrija
4.1.26. Ministru kabineta 2006. gada 19. decembra noteikumi Nr. 1043 "Azartspēļu un izložu organizācijas vienotā grāmatvedības uzskaites kārtība" 
Pamatojums un apraksts
Nepieciešami grozījumi, lai aktualizētu atbildīgo iestādi, kas turpmāk saņems azartspēļu organizētāju azartspēļu automātu inkasācijas kārtību.
Atbildīgā institūcija
Finanšu ministrija
4.1.27. Ministru kabineta 2006. gada 19. septembra noteikumi Nr. 771 "Kazino apmeklētāju reģistrācijas un kazino apmeklētāju reģistrā iekļaujamās informācijas apstrādes kārtība" 
Pamatojums un apraksts
Nepieciešami grozījumi, lai aktualizētu atbildīgo iestādi, kurai turpmāk tiks nodota kazino apmeklētāju reģistrā iekļautā informācija par iepriekšējo kalendāro mēnesi.
Atbildīgā institūcija
Finanšu ministrija
4.1.28. Ministru kabineta 2006. gada 5. septembra noteikumi Nr. 741 "Kārtība, kādā biedrības, arodbiedrības un reliģiskās organizācijas saņem licenci vietēja mēroga vienreizējo izložu organizēšanai" 
Pamatojums un apraksts
Nepieciešami grozījumi, lai aktualizētu atbildīgo iestādi, kas turpmāk pieņems lēmumu par biedrības, arodbiedrības un reliģiskās organizācijas licences saņemšanu vietēja mēroga vienreizējo izložu organizēšanai.
Atbildīgā institūcija
Finanšu ministrija
4.1.29. Ministru kabineta 2004. gada 25. marta noteikumi Nr. 176 "Izložu un azartspēļu uzraudzības inspekcijas nolikums" 
Pamatojums un apraksts
Tiks atzīti par spēku zaudējušiem, jo IAUI funkcijas azartspēļu un izložu uzraudzības jomā turpmāk veiks VID.
Atbildīgā institūcija
Finanšu ministrija
4.1.30. Ministru kabineta 2003. gada 16. decembra noteikumi Nr. 701 "Ziņojuma par preču vai pakalpojumu loterijas organizēšanu iesniegšanas kārtība" 
Pamatojums un apraksts
Nepieciešams grozījums, lai aktualizētu atbildīgo iestādi, kurai turpmāk iesniegs ziņojumu par preču vai pakalpojumu loterijas organizēšanu.
Atbildīgā institūcija
Finanšu ministrija
4.1.31. Ministru kabineta 2003. gada 29. aprīļa noteikumi Nr. 239 "Finanšu ministrijas nolikums" 
Pamatojums un apraksts
Nepieciešams grozījums Finanšu ministrijas padotības iestāžu sarakstā, svītrojot IAUI, jo tā tiek likvidēta.
Atbildīgā institūcija
Finanšu ministrija
4.1.32. Ministru kabineta 2018. gada 19. jūnija noteikumi Nr. 345 "Valsts ieņēmumu dienesta maksas pakalpojumu cenrādis" 
Pamatojums un apraksts
Nepieciešami grozījumi, iekļaujot tos maksas pakalpojumus, kurus līdz šim sniedza IAUI (Ministru kabineta 2016. gada 20. decembra noteikumiem Nr. 819 "Izložu un azartspēļu uzraudzības inspekcijas sniegtā maksas pakalpojuma cenrādis").
Atbildīgā institūcija
Finanšu ministrija
4.1.33. Ministru kabineta 2025. gada 25. jūnija noteikumi Nr. 378 “Valsts ieņēmumu dienesta nolikums”
Pamatojums un apraksts
Nepieciešami grozījumi, lai precizētu VID uzdevumus un funkcijas, ko līdz šim veica IAUI.
Atbildīgā institūcija
Finanšu ministrija
4.1.34. Ministru kabineta 2016. gada 8. novembra rīkojums Nr. 665 “Par atļauju Finanšu ministrijai uzņemties valsts budžeta ilgtermiņa saistības, lai nodrošinātu Izložu un azartspēļu uzraudzības inspekcijas dalības maksu starptautiskajā organizācijā "Eiropas azartspēļu uzraudzības iestāžu forums””
Pamatojums un apraksts
Nepieciešams grozījums, lai aktualizētu atbildīgo iestādi, kas piedalās starptautiskajā organizācijā “Eiropas azartspēļu uzraudzības iestāžu forums".
Atbildīgā institūcija
Finanšu ministrija
4.1.35. Likums “Par Latvijas Republikas Uzņēmumu reģistru”
Pamatojums un apraksts
Ar grozījumiem likumā “Par Latvijas Republikas Uzņēmumu reģistru” tiek precizētas atsevišķas tiesību normas, kurās norādīts informācijas par patiesajiem labuma guvējiem apjoms. Grozījumi veikti attiecībā uz informācijas par patiesajiem labuma guvējiem apjomu, kuru Reģistrs nodrošina atvērto datu veidā, juridisko veidojumu patieso labuma guvēju reģistrā papildus reģistrējamās ziņas par trešo valstu tiesību subjektiem, kā arī informācijas apjomā, kādu Reģistrs par patiesajiem labuma guvējiem nodod uz Eiropas Savienības reģistru savstarpējās savienojamības sistēmu (Beneficial ownership registers interconnection system (BORIS)).
Atbildīgā institūcija
Tieslietu ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
32024L1640
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2024. gada 31. maija Direktīva (ES) 2024/1640 par mehānismiem, kas dalībvalstīm jāievieš, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Direktīvu (ES) 2019/1937 un ar ko groza un atceļ Direktīvu (ES) 2015/849.
Apraksts
Ar Likumprojektu tiek transponēts Direktīvas Nr. 2024/1640 11., 12., 13. un 15. pants.
5.2. Citas starptautiskās saistības
Vai ir attiecināms?
-
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem

	A
	B
	C
	D

	Direktīvas Nr.2024/1640 11. panta 1. punkts.
	NILLTPFNL 18.3 panta pirmā daļa, 18.6 pants.
	Pārņemtas pilnībā
	Nepārsniedz prasības.

	Direktīvas Nr.2024/1640 11. panta 2. punkts (attiecas uz viesiem apakšpunktiem).
	NILLTPFNL 18.3 panta pirmā daļa, 18.6 pants.
	Pārņemtas pilnībā
	Nepārsniedz prasības.

	Direktīvas Nr.2024/1640 11. panta 3. punkts.
	NILLTPFNL 18.3 panta pirmā daļa, 18.6 pants.
	Pārņemtas pilnībā
	Nepārsniedz prasības.

	Direktīvas Nr.2024/1640 11. panta 4. punkts.
	Nav attiecināms, jo atbilstoši likuma “Par Latvijas Republikas Uzņēmumu reģistru” 4.10 panta piektajai daļai informācija par patiesajiem labuma guvējiem tiek nodrošināta bez maksas.
	-
	-

	Direktīvas Nr.2024/1640 11. panta 5. punkts.
	Norma netiek pārņemta, jo paredz paziņojuma iesniegšanu Eiropas Komisijai.
	-
	-

	Direktīvas Nr.2024/1640 12. panta 1. punkts.
	NILLTPFNL 18.1 panta ceturtā daļa, 18.2 panta pirmā daļa, 18.3 panta pirmā daļa, 18.6 panta trešā daļa.
	Pārņemtas pilnībā
	Nepārsniedz prasības.

	Direktīvas Nr.2024/1640 12. panta 1. punkta pirmās daļas a) apakšpunkts.
	NILLTPFNL 18.1 panta ceturtā daļa, 18.2 panta pirmā daļa,  18.3 panta pirmā daļa, 18.6 panta trešās daļas 6. punkta a) apakšpunkts.
	Pārņemtas pilnībā
	Nepārsniedz prasības.

	Direktīvas Nr.2024/1640 12. panta 1. punkta pirmās daļas b) apakšpunkts.
	NILLTPFNL 18.1 panta ceturtā daļa, 18.2 panta pirmā daļa,  18.3 panta pirmā daļa, 18.6 panta trešās daļas 6. punkta a) apakšpunkts.
	Pārņemtas pilnībā
	Nepārsniedz prasības.

	Direktīvas Nr.2024/1640 12. panta 1. punkta pirmās daļas c) apakšpunkts.
	NILLTPFNL 18.1 panta ceturtā daļa, 18.2 panta pirmā daļa,  18.3 panta pirmā daļa, 18.6 panta trešās daļas 6. punkta b) un c) apakšpunkts, Likumprojekta 1., 3. un 4.punkts.
	Pārņemtas pilnībā
	Nepārsniedz prasības.

	Direktīvas Nr.2024/1640 12. panta 1. punkta pirmās daļas d) apakšpunkts.
	NILLTPFNL 18.1 panta ceturtā daļa, 18.2 panta pirmā daļa,  18.3 panta pirmā daļa, Likumprojekta 1., 3. un 4. pants.
	Pārņemtas pilnībā
	Nepārsniedz prasības.

	Direktīvas Nr.2024/1640 12. panta 1. punkta pirmās daļas e) apakšpunkts.
	NILLTPFNL 18.3 panta pirmā daļa, 18.6 panta trešās daļas 6. punkta d) apakšpunkts, Likumprojekta 1., 3. un 4. pants.
	Pārņemtas pilnībā
	Nepārsniedz prasības.

	Direktīvas Nr.2024/1640 12. panta 1. punkta otrā daļa.
	NILLTPFNL 18.3 panta pirmā daļa, 18.6 pants, likuma “Par Latvijas Republikas Uzņēmumu reģistru” 4.8 panta piektā daļa.
	Pārņemtas pilnībā
	Nepārsniedz prasības.

	Direktīvas Nr.2024/1640 12. panta 1. punkta trešā daļa.
	Ministru kabineta 2020. gada 7. janvāra noteikumi Nr. 23  “Latvijas Republikas Uzņēmumu reģistra informācijas izsniegšanas noteikumi un maksas pakalpojumu cenrādis”.
	Pārņemtas pilnībā
	Nepārsniedz prasības.

	Direktīvas Nr.2024/1640 12. panta 2. punkts.
	Norma paredz fizisko un juridisko personu kategorijas, kurām ir leģitīmā interese iegūt informāciju par patiesajiem labuma guvējiem.

Prasības netiek pārņemts, jo atbilstoši NILLTPFNL 18.3 panta pirmajai daļai un 18.6 pantam informācija par patiesajiem labuma guvējiem pieejamība tiek nodrošināta bez nepieciešamības pierādīt leģitīmu interesi.
	-
	-

	Direktīvas Nr.2024/1640 12. panta 3. punkts.
	Norma netiek pārņemta, jo paredz dalībvalsts pienākumu iesniegt paziņojumu Eiropas Komisijai.
	-
	-

	Direktīvas Nr.2024/1640 12. panta 4. punkts.
	Norma paredz patiesā labuma guvēja tiesības no centrālā reģistra saņemt informāciju par personām, kurām izsniegti tās dati, kā arī izņēmumus, kuros tiek aizsargāta datu saņēmēja identitāte.

Prasības netiek pārņemtas, jo, NILLTPFNL 18.3 panta pirmajā daļā noteiktā leģitīmā mērķa sasniegšanai, kā arī, lai nodrošinātu nacionālo un starptautisko sankciju pārbaudēm nepieciešamās informācijas pieejamību, informācijai par patiesajiem labuma guvējiem ir jābūt pieejamai ikvienai personai bez nepieciešamības veikt autentifikāciju un sevi identificēt. Līdz ar to centrālā reģistra rīcībā nav informācijas par personām, kas ir ieguvušas attiecīgā patiesā labuma guvēja datus.

NILLTPFNL 5.2 panta otrā daļa, Fizisko personu datu apstrādes likuma 27. pants.
-
	-
	-

	Direktīvas Nr.2024/1640 13. panta 1. punkts.
	Norma nosaka kārtību kādā dalībvalstis nodrošina leģitīmo interešu pārbaudi.

Netiek pārņemts, jo atbilstoši NILLTPFNL 18.3 panta pirmajai daļai un 18.6 pantam informācija par patiesajiem labuma guvējiem pieejamība tiek nodrošināta bez nepieciešamības pierādīt leģitīmu interesi.
	-
	-

	Direktīvas Nr.2024/1640 13. panta 2. punkts.
	Norma nosaka kritērijus, kas tiek ņemti vērā nosakot, vai pastāv leģitīma interese piekļūt patieso labuma guvēju informācijai.

Prasība netiek pārņemta, jo atbilstoši NILLTPFNL 18.3 panta pirmajai daļai un 18.6 pantam informācija par patiesajiem labuma guvējiem pieejamība tiek nodrošināta bez nepieciešamības pierādīt leģitīmu interesi.
	-
	-

	Direktīvas Nr.2024/1640 13. panta 3. punkts.
	Norma nosaka, ka, ja piekļuvi informācijai pieprasa persona, kuras leģitīmās intereses jau ir pārbaudījis citas dalībvalsts centrālais reģistrs, uzskatāms, ka pārbaudes prasības ir izpildītas, vēršoties citas dalībvalsts centrālajā reģistrā.

Netiek pārņemts, jo atbilstoši NILLTPFNL 18.3 panta pirmajai daļai un 18.6 pantam informācijas par patiesajiem labuma guvējiem pieejamība tiek nodrošināta bez nepieciešamības pierādīt leģitīmu interesi.
	-
	-

	Direktīvas Nr.2024/1640 13. panta 4. punkts.
	Norma nosaka, ka dalībvalstis nodrošina, ka par centrālajiem reģistriem atbildīgās struktūras pārbauda pieteikuma iesniedzēju identitāti, kad tie piekļūst reģistriem.

Netiek pārņemts, jo, NILLTPFNL 18.3 panta pirmajā daļā noteiktā leģitīmā mērķa sasniegšanai, informācija par patiesajiem labuma guvējiem ir pieejama ikvienam bez nepieciešamības veikt autentifikāciju un sevis identifikāciju.
	-
	-

	Direktīvas Nr.2024/1640 13. panta 5. punkts.
	Norma paredz, ka dalībvalstis nodrošina mehānismus, kas ļauj personām ar leģitīmu interesi atkārtoti piekļūt informācijai par patiesajiem labuma guvējiem bez nepieciešamības novērtēt viņu amatu vai nodarbošanos.

Netiek pārņemts, jo, atbilstoši NILLTPFNL 18.3 panta pirmajai daļai un 18.6 pantam, informācijas par patiesajiem labuma guvējiem pieejamība tiek nodrošināta bez nepieciešamības pierādīt leģitīmu interesi.
	-
	-

	Direktīvas Nr.2024/1640 13. panta 6. punkts.
	Norma nosaka termiņu, kādā centrālais reģistrs pārbauda personas leģitīmo interesi iegūt informāciju par patiesajiem labuma guvējiem.

Netiek pārņemts, jo, atbilstoši NILLTPFNL 18.3 panta pirmajai daļai un 18.6 pantam, informācijas par patiesajiem labuma guvējiem pieejamība tiek nodrošināta bez nepieciešamības pierādīt leģitīmu interesi.
	-
	-

	Direktīvas Nr.2024/1640 13. panta 7. punkts.
	Norma nosaka kritērijus, pamatojoties uz kuriem centrālais reģistrs atsaka piekļuvi informācijai par patiesajiem labuma guvējiem.

Netiek pārņemts, jo, atbilstoši NILLTPFNL 18.3 panta pirmajai daļai un 18.6 pantam, informācijas par patiesajiem labuma guvējiem pieejamība tiek nodrošināta bez nepieciešamības pierādīt leģitīmu interesi.
	-
	-

	Direktīvas Nr.2024/1640 13. panta 8. punkts.
	Norma paredz, ka centrālajam reģistram jāinformē persona par iemesliem, kādēļ tika atteikta piekļuve patieso labuma guvēju informācijai, un tam ir tiesības vēlāk atsaukt piekļuvi, pamatojoties uz jaunatklātiem apstākļiem.

Netiek pārņemts, jo, atbilstoši NILLTPFNL 18.3 panta pirmajai daļai un 18.6 pantam, informācijas par patiesajiem labuma guvējiem pieejamība tiek nodrošināta bez nepieciešamības pierādīt leģitīmu interesi.
	-
	-

	Direktīvas Nr.2024/1640 13. panta 9. punkts.
	Netiek pārņemts, jo, atbilstoši NILLTPFNL 18.3 panta pirmajai daļai un 18.6 pantam, informācijas par patiesajiem labuma guvējiem pieejamība tiek nodrošināta bez nepieciešamības pierādīt leģitīmu interesi. Līdz ar to nav pārņemama prasība, kas paredz tiesas vai administratīvi tiesiskās aizsardzības līdzekļus piekļuves atteikuma vai atsaukšanas apstrīdēšanai.

Turklāt, atbilstoši Informācijas atklātības likuma 15. panta pirmajai daļai, iestādes izdotos administratīvos aktus par atteikumu sniegt informāciju vai izpildīt informācijas pieprasījumu var apstrīdēt un pārsūdzēt.
	-
	-

	Direktīvas Nr.2024/1640 13. panta 10. punkts.
	Norma nosaka, ka centrālajam reģistram jāspēj atkārtoti veikt informācijas pieprasītāja amata vai nodarbošanās pārbaudi, lai pārbaudītu, vai viņam ir leģitīma interese piekļūt patiesā labuma guvēja informācijai.

Netiek pārņemts, jo, atbilstoši NILLTPFNL 18.3 panta pirmajai daļai un 18.6 pantam, informācijas par patiesajiem labuma guvējiem pieejamība tiek nodrošināta bez nepieciešamības pierādīt leģitīmu interesi. Attiecīgi netiek pārbaudīts informācijas ieguvēja amats vai nodarbošanās.
	-
	-

	Direktīvas Nr.2024/1640 13. panta 11. punkts.
	Norma nosaka, ka personām, kurām ir piešķirta piekļuve patiesā labuma guvēju informācijai, ir pienākums paziņot centrālajam reģistram par izmaiņām, kuru dēļ var tikt zaudēta leģitīmā interese informācijas pieejamībai.

Netiek pārņemts, jo, atbilstoši NILLTPFNL 18.3 panta pirmajai daļai un 18.6 pantam, informācijas par patiesajiem labuma guvējiem pieejamība tiek nodrošināta bez nepieciešamības pierādīt leģitīmu interesi.
	-
	-

	Direktīvas Nr.2024/1640 13. panta 12. punkts.
	Nav attiecināms, jo atbilstoši likuma “Par Latvijas Republikas Uzņēmumu reģistru” 4.10 panta piektajai daļai informācija par patiesajiem labuma guvējiem tiek nodrošināta bez maksas.
	-
	-

	Direktīvas Nr.2024/1640 15. pants.  
	NILLTPFNL 18.3 panta otrā daļa, Likumprojekta 2. pants.
	Pārņemtas pilnībā
	Pārsniedz prasības.
Ņemot vērā, ka, papildus informācijai par patiesajiem labuma guvējiem, tiek reģistrēta arī informācija par kapitālsabiedrību dalībniekiem/akcionāriem, kā arī individuālo uzņēmumu īpašniekiem, paredzēts, ka, nosakot ierobežotu piekļuvi patiesā labuma guvēja informācijai, šāds ierobežojums tiks noteikts arī uz reģistrētajām ziņām par patieso labuma guvēju attiecīgajā statusā. Pretējā gadījumā netiek nodrošināta efektīva patiesā labuma guvēja aizsardzība.

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Par patieso labuma guvēju informācijas pieejamību bez nepieciešamības pamatot leģitīmo interesi

Direktīva Nr. 2024/1640 imperatīvi nenosaka dalībvalstu pienākumu padarīt patieso labuma guvēju informāciju pieejamu tikai pēc leģitīmās intereses pierādīšanas, bet gan paredz minimālo piekļuves standartu. Proti, kā minimums, dalībvalstīm ir jānodrošina, ka patieso labuma guvēju informācija ir pieejama fiziskām un juridiskam personām, kuras spēj pierādīt leģitīmu interesi minētās informācijas ieguvē. Tomēr no Direktīvas Nr. 2024/1640 teksta neizriet aizliegums dalībvalstīm paredzēt, ka informācija par patiesajiem labuma guvējiem ir brīvi pieejama bez leģitīmās intereses pierādīšanas, ja tam ir cits leģitīms mērķis, kuru tādā pašā kvalitātē nav iespējams sasniegt ar privātpersonai mazāk ierobežojošiem līdzekļiem un ja šis ierobežojums ir samērīgs.

Ministru kabineta 2023. gada 13. jūnija sēdē apstiprinātajā informatīvajā ziņojumā “Par Eiropas Savienības Tiesas 2022. gada 22. novembra spriedumu apvienotajās lietās C-37/20 un C-601/20 un patieso labuma guvēju ziņu turpmāku pieejamību” (turpmāk – Informatīvais ziņojums) ir norādīts, ka, izvērtējot spriedumā norādīto un Latvijas nacionālo regulējumu, secināms, ka nav pamata mainīt līdzšinējo pieeju, nodrošinot ziņu par patiesajiem labuma guvējiem pieejamību ikvienam sabiedrības loceklim bez nepieciešamības pierādīt tā leģitīmo interesi. Šāds secinājums lielā mērā saistīts ar apstākli, ka Latvijā ikvienam tiek nodrošināta publiska piekļuve informācijai par patiesajiem labuma guvējiem, lai sasniegtu plašāku leģitīmo mērķu klāstu, ne tikai lai novērstu noziedzīgi iegūtu līdzekļu legalizāciju. Informatīvajā ziņojumā ir īpaši uzsvērts, ka ikviena sabiedrības locekļa piekļuvei informācijai par patiesajiem labuma guvējiem ir būtiska nozīme, lai nodrošinātu, ka tiek ievērotas starptautiskās un nacionālās sankcijas. Kopš 2023. gada sankciju, īpaši Eiropas Savienības noteikto, nozīme nav mazinājusies. Līdz ar to arī šobrīd brīva pieeja informācijai par patiesajiem labuma guvējiem bez leģitīmas intereses pierādīšanas ir nepieciešama, lai ikviens sabiedrības loceklis spētu ievērot starptautiskās un nacionālās sankcijas.

Ņemot vērā minēto, norādāms, ka tiesiskais pamats ziņu par patiesajiem labuma guvējiem pieejamībai ikvienam sabiedrības loceklim bez nepieciešamības pierādīt leģitīmo interesi neizriet no Direktīvas Nr. 2024/1640 un tajā noteiktā mērķa – novērst noziedzīgi iegūtu līdzekļu legalizāciju, bet gan no citiem leģitīmiem mērķiem, kas nostiprināti NILLTPFNL 18.3 panta pirmajā daļā, kā arī Starptautisko un Latvijas Republikas nacionālo sankciju likumā. Atbilstoši Informatīvajā ziņojumā norādītajam, šos citus leģitīmos mērķus tādā pašā kvalitātē nav iespējams sasniegt, ja piekļuve informācijai tiek nodrošināta tikai pēc leģitīmās intereses pierādīšanas. Tāpat arī privātpersonām noteiktie pamattiesību ierobežojumi šajā kontekstā ir uzskatāmi par samērīgiem.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	Direktīvas Nr. 2024/1640 11. panta 5. punkts. Līdz 2026. gada 10. oktobrim Eiropas Komisijai jāziņo par kompetento iestāžu un pašregulējuma struktūru sarakstu un to atbildīgo subjektu kategorijām, kuriem tika piešķirta piekļuve patiesā labuma guvēju reģistram, kā arī par atbildīgajiem subjektiem pieejamās informācijas veidu.

Direktīvas Nr. 2024/1640 12. panta 3. punkts. Līdz 2026. gada 10. jūlijam Eiropas Komisijai jāziņo par to publisko iestāžu sarakstu, kurām ir tiesības iepazīties ar informāciju par patiesajiem labuma guvējiem.

Direktīvas Nr. 2024/1640 15. pants. Reģistrs publicē ikgadēju statistiku par gadījumiem, kad informācija par patiesajiem labuma guvējiem atzīta par ierobežotas pieejamības informāciju. Minētā statistika tiek ziņota Eiropas Komisijai.

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Nav attiecināms, jo tiek izstrādāts atbilstoši 2026. gada budžeta sagatavošanas procesā atbalstītajiem izdevumu pārskatīšanas rezultātiem un ir izskatāms likumprojekta "Par valsts budžetu 2026. gadam un budžeta ietvaru 2026., 2027. un 2028. gadam" pavadošo likumprojektu paketē.
6.4. Cita informācija
Cita informācija
Likumprojekts, tā anotācija un Ministru kabineta sēdes protokollēmuma projekts būs publiski pieejami Vienotajā tiesību aktu projektu izstrādes un saskaņošanas portālā. Ņemot vērā, ka likumprojekts ir saistīts ar tiešās pārvaldes iestāžu (VID un IAUI) līdzšinējo darbību, kas cita starpā neparedz ieviest jaunas politiskās iniciatīvas un būtiski nemaina spēkā esošo normatīvo regulējumu, nav piemērojama Ministru kabineta 2024. gada 15. oktobra noteikumos Nr. 639 "Sabiedrības līdzdalības kārtība attīstības plānošanas procesā" ietvertā kārtība sabiedrības līdzdalībai projekta izstrādē. 
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
Valsts ieņēmumu dienests
Izložu un azartspēļu uzraudzības inspekcija
Latvijas Republikas Uzņēmumu reģistrs
7.2. Administratīvo izmaksu monetārs novērtējums
Vai projekts skar šo jomu?
Jā
	Sabiedrības grupa
	Palielinās/samazinās
	Stundas samaksas likme - euro
	Laika patēriņš uz vienību - stundās
	Subjektu skaits
	Cik bieži - reizes gadā
	Administratīvās izmaksas - euro
	Aprēķinu skaidrojums

	Finanšu ministrija
	
	

	

	

	

	
	

	Valsts ieņēmumu dienests
	
	

	

	

	

	
	

	Izložu un azartspēļu uzraudzības inspekcija
	
	

	

	

	

	
	

	Latvijas Republikas Uzņēmumu reģistrs
	palielinās
Vērtības nozīme:
	10,69
euro
	16,00
stundas
	1
subjekts
	1,0
reize
	171,04
	Reģistram būs pienākums izskatīt pieteikumus, kuros lūgts nodrošināt patiesā labuma guvēja informācijas aizklāšanu, kā arī izvērtēt, vai konkrētajā gadījumā patiesajam labuma guvējam pastāv apdraudējums. Kā jau norādīts anotācijas 2.3. sadaļā, nav iespējams precīzi prognozēt, cik pieteikumi tiks iesniegti, turklāt katra pieteikuma izskatīšanai nepieciešamais laika patēriņš būs atkarīgs no tā sarežģītības pakāpes. Laikposmā no 2017. gada 1. decembra, kad Reģistrs uzsāka patieso labuma guvēju informācijas reģistrēšanu atbilstoši esošajai kārtībai, Reģistrā ir saņemti mazāk nekā 10 pieteikumi par patiesā labuma guvēja datu aizklāšanu saistībā ar konstatētu apdraudējumu. Tomēr nav iespējams prognozēt, kāda būs ietekme uz pieteikumu skaitu, ja šādas patiesā labuma guvēja tiesības tiks nostiprinātas normatīvajā aktā. Saskaņā ar Reģistra sniegto informāciju viena vidēji sarežģīta pieteikuma izskatīšanai nepieciešamas aptuveni 16 cilvēkstundas. Aprēķinot vidējo darba samaksu, viena Reģistra valsts notāra darba stunda izmaksā 10,69 euro. Attiecīgi, viena vidēji sarežģīta pieteikuma izskatīšanas administratīvās izmaksas ir aptuveni 171,04 euro (C=16 x 10,69).

	Kopā
	171,04
	


7.3. Atbilstības izmaksu monetārs novērtējums
Vai projekts skar šo jomu?
Jā
	Sabiedrības grupa
	Vai ietekmē?
	Izmaksas par vienību - euro
	Vienību skaits
	Atbilstības izmaksas - euro
	Aprēķinu skaidrojums

	Finanšu ministrija
	
	

	

	
	

	Valsts ieņēmumu dienests
	
	

	

	
	

	Izložu un azartspēļu uzraudzības inspekcija
	
	

	

	
	

	Latvijas Republikas Uzņēmumu reģistrs
	Jā
Vērtības nozīme:
	175 000,00
euro
	1
vienība
	175 000,00
	Lai nodrošinātu iepriekš nereģistrētas informācijas par patiesajiem labuma guvējiem reģistrāciju, tostarp informāciju par patieso labuma guvēju vairākām valstspiederībām un īstenotās kontroles apjomu, kā arī paredzētu iespēju patieso labuma guvēju informāciju aizklāt papildu gadījumos, kuri līdz šim normatīvajos aktos nebija noteikti, Reģistram ir nepieciešams papildu finansējums URIS pielāgošanai. Attiecīgais finanšu aprēķins ir iekļauts anotācijas 3. sadaļā.

	Kopā
	175 000,00
	


7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Jā
	Tiks likvidēta IAUI, tās funkcijas nododot VID.

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	VID funkcijas paplašināsies, jo IAUI īstenotās funkcijas noziedzīgi iegūtu līdzekļu legalizācijas un terorisma un proliferācijas finansēšanas novēršanas jomā, tiks nodotas VID.
Tiks paplašinātas Reģistra funkcijas, paredzot papildu informācijas par patiesajiem labuma guvējiem reģistrāciju, pienākumu izvērtēt patieso labuma guvēju pieteikumus, kuros, pamatojoties uz pastāvošu apdraudējumu, ir lūgta informācijas par tiem aizklāšana, kā arī pienākumu nodrošināt ziņu aizklāšanu par individuālo uzņēmumu īpašniekiem, kapitālsabiedrību dalībniekiem vai akcionāriem, ja attiecīgajā informācijā ir ietverta informācija par patieso labuma guvēju, kurai ir noteikts ierobežotas pieejamības statuss.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Jā
Apraksts
Prasību ieviešanai paredzami papildinājumi Reģistra informācijas sistēmā.
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Jā
Apraksts
Likumprojektā paredzēta datu apstrāde plašākā apjomā. Reģistrs, reģistrējot informāciju par patiesajiem labuma guvējiem, reģistrēs plašāku informācija apjomu.
Vienlaikus tiek nodrošināta patieso labuma guvēju datu aizsardzība īpašos gadījumos, ja šo datu publiskā pieejamība var radīt patiesā labuma guvējam apdraudējumu. Attiecīgi tiks samazināta fizisko personu datu apstrāde (tās apjoms), samazinot to pieejamību ikvienai personai. Likumprojektā noteiktā fizisko personas datu apstrāde atbilst Fizisko personu datu apstrādes likuma 25. panta pirmās daļas prasībām, kā arī Eiropas parlamenta un Padomes 2016. gada 27. aprīļa Regulas  (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6. panta 1. punkta c) apakšpunkta pamatojumam fizisko personu datu apstrādei.
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

